
HINGEHOI! 


uvi on osalt kenasti käes ja osalt alles algamas. Igal juhul päikest 

oleme sel aastal palju näinud ning kevade lõpp oli mõnusalt soe. Ka 

Jumala arm on tuntav me maal. Eriti võib seda kogeda noorte kristlaste 
olemises ja tegemistes — see kajastub nii noortenurgas kirjeldatud noorte 
loos, kui ka lastetöö lugudes ja tunnistustes. 

Ometi maailmas on palju muutumas. Oleme pidanud enda jaoks läbi mõt- 
lema suhtumised põgenikesse, pidevalt on arutelud omasooliste abielu- 
kooselu teemal ning praegu käivad taas ettevalmistused sügisesteks 
presidendivalimisteks. Ka ajakiri peab seekord kajastama metodisti kirikut 
puudutavaid sündmusi maailmast. Ühinenud Metodisti Kiriku (ÜMK) 
selleaastasel peakonverentsil kerkis üles küsimus kiriku suhtumisest sek- 
suaalvähemustesse. Arutelu oli terav, kuid vähemalt seniks jääb ÜMK 
seisukoht selles küsimuses traditsiooniliselt konservatiivseks. Maailma 
mastaabis oli tähtis sündmus ka 7. aprillil toimunud paavst Franciscuse 
kohtumine metodistidega, kelle esindajad olid saabunud Metodisti Oiku- 
meenilise esinduse avamisele Roomas. 

Kirikuaastas on aga ikka traditsioonilised pühad ning meiegi kajastame 
neid. Pastor Priit Gregorios Tamme jutlus käsitleb kolmainupüha. Püneva 
uudisena saan lisada, et selle aasta ajakirjades tutvustab heebrea keele õpetaja 
ja raadiosaadete toimetaja Margit Prantsus meile usupühasid — seekord siis 
nädalatepüha ehk meie traditsioonis tähistatavat nelipüha. 

Veel saab käesolevast Koduteelest lugeda kaht tunnistust noortelt inimes- 
telt, kes on tundnud oma elus tugevat Jumala juhtimist. Misjonär Mary kajastab 
oma kutsumuse lugu, aga ka esmatutvust Eestiga. Ning Mirjam jagab meiega 
oma elu pöördelist sündmust, kristlaseks saamise lugu. 

Maailmas on palju muresid, aga nagu Jumala Sõna ütleb: 
Jumal on ustav. 


Ja tea, et Issand, su Jumal, on Jumal, ustav Jumal, kes 
lepingut peab ja heldust osutab tuhandenda põlveni neile, 
kes teda armastavad ja tema käske peavad... 5Ms 7:9 


TAIMI PÄRNA 


Pastellmaal: Vilja L. loe hingehõiust Ik 11 


Eesti Metodisti Kiriku ajakiri KODUTEEL 


Facebookis aadressil 
htip://www.facebook.com/emk.koduteel 
Veebikodus aadressil 
http://www.metodistikirik.ee/koduteel 
PWssuu keskkonnas neljavärvilise pdf-ina aadressil 


http://issuu.com/koduteel 

Metodismist maailmas 


esti Sõprade kohtumise 

seekordseks -võõrusta- 

jaks oli meile paljudele 

tuntud ja paljude poolt 
armastatud vend Harry Turner 
koos oma First Broad Street United 
Methodist Church-i vabatahtlikega 
Kingsport'is. Kogesime vastuvõt- 
va koguduse erilist külalislahkust. 
Eestit esindasid sõprade kokkusaa- 
misel Regina Multram Lastekesku- 
sest ,Tähetorn”, Artur ja Valentina 
Põld Jõhvi kogudusest ja laagrist 
Giideon, Andrei Hinkonen Helsin- 
gi venekeelsest tööpunktist, Taavet 
Taimla Võru kogudusest (Taavet 
on hetkel õppimas Asbury Teoloo- 
gilises Seminaris), Meeli (EMKTS- 
ist) ja Üllas Tankler (GBGM-ist) ja 
mina. Täname Jumalat, et sõpradel 
on jätkuv huvi Eesti teenimistöö vas- 
tu ja üheks märgiks sellest on nen- 
de otsus korraldada 2017. a juunis 


Olen tagasi töölähetu- 
selt Ameerikasse, kus 
toimusid 4.-7. maini Ees- 
ti Sõprade kohtumine 
Kingsport'is (Tennessee) 
ja seejärel 10.-20. maini i 
Ühinenud Metodisti kiri- 
ku peakonverents 
Portlandis (Oregoni osariigis USAS). 


Eesti Sõprade kohtumine Tallinnas. 
Kõigil Eesti esindajatel oli võimalus 
esitleda oma töövaldkonda ja rääki- 
da sellest, mida Jumal on tegemas. 
Kohtumise tavapärase reedeõhtuse 
jumalateenistuse korjandus läks sel 
aastal EMK Kohtla-Järve koguduse 
hoone väljaostmiseks. Nimelt on 
Kohtla-Järve kogudus viimane vana- 
dest kogudustest, kellel hetkel veel 
oma kogudusehoonet ei ole. Nime- 
tatud teenistusel jutlustas EMK Ree- 
küla sõpruskoguduse pastor Randy 
Tilts. 

Edasi läks minu teekond lääne- 
rannikule, kus kogunesid juba püha- 
päeval, 8. mail keskkonverentside 
delegaadid, et osaleda orientatsioo- 
nil, mis juhatas sisse 10.-20. maini 
toimuva ÜMK peakonverentsi. Pea- 
konverentsil toimuvast saad täpse- 
malt lugeda leheküljelt 8. Seekord- 
seks peakonverentsi teemaks oli 


jkerpreSilie MI 


General Board of Diseipleship 


»Minge siis”, mis kutsus meid üles 
mõtlema ülesandele, mille Kristus 
meile suures misjonikäsus andis. 
Konverentsi käigus läkitati 16 maa- 
le teenima 11 riigi misjonärid, nen- 
de hulgas Külli Tõniste ja Douglas 
Childress, kes said nüüd ametlikult 
misjonäridena Eestisse lähetatud. 

Viimaste peakonverentside üheks 
kuumemaks teemaks on olnud 
muudatusettepanekud kirikukorra 
seisukoha muutmiseks seksuaalsu- 
se küsimuses. Üllatuslikult võttis 
aga konverentsi kulg teise pöörde, 
kui vaid 51,3% häälteenamusega 
otsustati toetada piiskoppide ettepa- 
nekut nimetatud vaidlustemaatika 
külmutada ja kutsuda kokku töö- 
grupp, kes hakkab teemaga süvitsi 
tegelema. Töögrupi töö tulemusena 
peaks kokku kutsutama erakorrali- 
ne ÜMK peakonverents kas 2018. 
või 2019. aastal just antud teema 
käsitlemiseks. Ühest küljest võiks 
öelda, et kirikukord selles küsimu- 
ses jäi muutmata. Teisest küljest 
aga on ilmselgelt näha, kui lõhestu- 
nud ÜMK tegelikult selles küsimu- 
ses On. 


Peatselt koguneme Eesti Metodis- 
ti Kiriku aastakonverentsile 17.-19. 
juunil Tallinna metodisti kirikus. 
Aidaku meid Jumal ja hoidku Issand 
Jeesus Kristus meid oma tões! 


L. li 

JUTLUS 


Jutlus kolmainupühaks 


Jh 16:12-15 
ui järele mõelda, siis ega 
me väga palju oma elus 
ei arvesta Kolmainsuse- 
ga, ei teadvusta seda. 

Me usume üht Jumalat nagu teised- 

ki monoteistid — jah, meil on küll Isa 

ja Poeg ja Püha Vaim, aga Jumal on 
ikka üks. Ja kõik. 

Ent asi ei ole nii lihtne. Just 
see Jumala Kolmainsus, see Jumala 
mõistmise viis eristab meid kõiki- 
dest teistest monoteistidest (st juuti- 
dest ja muslimitest). 

Kuna see arusaamine on nii oluli- 
ne, siis on sellele pühendatud kiriku- 
aastas omaette püha. Ja tõesti, see 
ei ole ainult teoreetiline teadmine, 
vaid see on määrav meie elu jaoks 
kristlastena. 

Kolmainsusest kõneldakse kahest 
põhilist perspektiivist: 

*Jumal on kolmes isikus: Isa, 
Poeg ja Püha Vaim. — Ühest küljest 
kirjeldab Kolmainsus seda, kuidas 
me Jumalat kogeme. See on tavaline 
viis Kolmainsusest jutlustades. 

*Ent on veel midagi. Kolmainsu- 
se-õpetus kõneleb ka sellest, kes 
Jumal on; kes Ta on iseeneses. Siin 
saavad kokku müstikud ja teoloo- 

gid; ja siin on tarvis 
pigem aukartust ja poee- 
siat, kui täpseid teoloogi- 
lisi definitsioone. 

Kolmanda — sajandi 
kirikuisad - kõnelesid 
Jumalast Isast, kes on 
armastus ja kes peab 
seepärast armastama ja 
kes lausus oma nime, 
ütles oma Sõna. Ja sün- 
nib Jumal Poeg - tõeline 
Jumal tõelisest Jumalast, 
sündinud, mitte loodud. 
Poeg on Kolmainsuse 
teine isik. Hiljem, maa- 
ilma loomise järel, saab 
Poeg lihaks Neitsi Maar- 
jast ja sünnib Jeesusena. 
Poeg on see, kes sünnib, 
kui Isa väljendab ennast 
armastuses maailma vas- 
tu. Poeg armastab Isa, 
kuna Ta on Isa Sõna. Ja Isa armas- 
tab Poega, täielikult ja piirideta; 
seega on Isa ja Poeg köidetud kokku 
armastuses. 

See armastus, mis seob Isa ja 
Poega, on tõeline. See on Jumal 
Püha Vaim - Issand ja Elavakstegija, 
kes lähtub Isast ja Pojast. Poeg ja 
Püha Vaim on Isaga ühest olemu- 
sest; muud olemust ju ei olegi. Ja 
sel viisil on Jumal täiuslik. Kolm 
isikut, igaüks neist eristatav teis- 
test, igaüks tõeline, igaüks olemas 
juba enne maailma algust, ja igaüks 
Jumal. Jumala üks-olemine peitub 
just nimelt selles sundimata armas- 
tuses, milles Kolmainsuse isikud 
annavad kõik üksteisele. See suhe 
ongi see, mis teeb Jumalast Tema, 
keda me tunneme. Jumal on osadus 
ja armastus. 

Püha Augustinus ütleb: , Armas- 
tus on sellest, kes armastab; ja 
armastatakse armastusega. Nõnda 
on siis kolm: armastaja, armastatu 
ja armastus.” See armastuse suhe 
on kogu universumi alus; see on 
kogu loodu südamelöök. Kõik, mis 
on olemas, saab alguse siit, leiab 
oma tähenduse ja eesmärgi siit. 

Selline on kristlik Jumala-mõist- 


mine. Meie Jumal ei ole habemik 
vanamees; Ta ei ole ebaisikuline 
kosmiline jõud. Pigem on Jumal 
armastuse suhe, üks Jumal kolmes 
isikus, kogu olemise allikas. 

Nagu igal heal õpetusel, on ka 
Kolmainsuse-õpetusel omad praktili- 
sed järeldused. Nimelt loob see taus- 
ta sellele, kuidas me peame elama. 

Peetrus kirjutab, et Kirik taipas 
üsna kohe, et sellest, kuidas nad suu- 
davad armastada üksteist, on näha, 
kas nad on jõudnud Kristuse sala- 
dusse. Võib öelda, et Jumal tähen- 
dab armastust Tema laste vahel. 

Pole ime, et ,uus käsk”, mille Jee- 
sus annab omadele, on armastada üks- 
teist: st matkida Teda ja Tema elu. 

Just Kolmainsuse-õpetuse valgu- 
ses võime näha, mis on see, mida 
Jumal meilt õieti ootab ja mida Ta 
meile soovib. Üle kõige on selleks 
see, et me saaksime osa Tema elust 
-— et me aina enam kogeksime oma 
igapäevases elus Tema armastust, 
seda rõõmsat suhet. 

Me oleme ju tehtud Tema näo 
järgi — Kolmainsuse järgi. Seega, 
mida enam meie elu on kujunda- 
tud armastusest, seda lähemale me 
jõuame meie endi tõelisele ja pari- 
male minale. Seda rohkem saame 
nendeks, kelleks me tõeliselt oleme 
loodud. 

Kolmainsuse-õpetus ei ole abst- 
raktne teoloogia. See on väga eluline, 
väga isiklik õpetus. See kõneleb ju ka 
meist siin ja praegu; ja igavesti. 

Loodu südames on armastus. 
Meid on loodud ja kutsutud armastu- 
seks ja armastuse jagamiseks. Juma- 
la armastus on meie elu allikas, 
meie teenäitaja ja meie lõppsiht. See 
ongi rõõmusõnum, mida Kirik kuu- 
lutab. Rõõmusõnum sellest, miks 
me olemas oleme ja sellest, mis on 
meie saatus. Ja see väärib tähelepa- 
nemist. Ja tänu. 
Aamen. 

PRIIT 
GREGORIOS 
TAMM 

EMK Tartu Püha 
Luuka kogudus 


Paavst Franciscus tervitas metodiste 


Metodisti kiriku esindajad. 


aprillil kohtus paavst 
/ Franciscus Metodisti Maa- 
e ilmanõukogu, Metodisti 
Euroopa Nõukogu ja Briti Metodis- 
ti Kiriku delegatsiooniga. Nimeta- 
tud nõukogude ja kiriku esindajad 
olid saabunud Metodisti Oikumee- 
nilise esinduse avamisele Roomas. 
(Methodist Ecumenical Office in 
Rome). Südamlikus õhkkonnas toi- 
munud kohtumisel pidas paavst ka 
tervituskõne. Alljärgnevalt lühike 
kokkuvõte sellest: 


Kallid vennad ja õed! 


Tervitan teid sel Ülestõusmispühade 
ajal, mil me tähistame meie Issanda 
ülestõusmist; Issanda, kes valgustab 
kogu maailma. Oleme tulnud kokku 
ühises usus, et Jeesus on Issand ja et 
Jumal on Tema surnuist üles äratanud. 


K EELK 
O | Perekeskus 
pakub 
asjatundlikku 


See ristimisusk? (baptismal faith) teeb 
meist tõelised vennad ja õed. 

Mul oli hea meel kuulda, et Roo- 
mas avatakse Metodisti Oikumeeni- 
lise Nõukogu esindus. See on märk 
meie kasvavast teineteisemõistmi- 
sest, eriti aga ühisest soovist saada 
üle kõigest, mis on takistuseks meie 
täielikule osadusele. Õnnistagu Is- 
sand esinduse tööd ja tehku sellest 
paik, kus katoliiklased ja metodistid 
võivad üksteisega kohtuda ja kas- 
vada üksteise usu hindamises/mõist- 
mises. Saagu sellest samuti paik, 
kus edasiminek saavutatakse oma- 
vahelise teoloogilise dialoogi läbi. 

Katoliiklastel ja metodistidel on 
üksteiselt palju õppida nimelt sel- 
les, kuidas me mõistame pühadust 
ja kuidas pühadust välja elada. Oma 
Kirjas katoliiklasele kirjutas Wesley, 


Tänukiri perenõustajatele 


abi suhteprob- 


leemide ja elu 
PEREKESKUS 


korral. 


Psühholoogiline nõustamine 
Perenõustamine 
Paarinõustamine 

Kristlik nõustamine, 
hingehoid 


EELK Perekeskused asuvad: 
Tallinnas: Lastekodu tn 6a 
(kesklinn, Stockmanni lähedal). 
Tartus: Õpetaja tn 5 


kriisiolukordade 


EELK Konsistooriumi pe- 
retöö assessor Ove San- 
der andis üle tänukirjad 
EELK Perekeskuse pere- 
nõustajatele: — Siiri-Liisi 
Kraav, Pille Kolosov ja Lii 
Lilleoja. Perekeskus on tä- 
nulik, et need inimesed on 
juba kaks aastat andnud 
oma vabatahtliku panuse, 
et toetada peresid oma 
teadmiste ja hoolivusega 
professionaalselt! 


MEILT JA MUJALT 


et katoliiklased ja metodistid on kut- 
sutud ükteist ,aitama kõiges /.../ 
mis viib Jumala kuningriiki”. Olgu 
siis uus ühine avaldus julgustamas 
metodiste ja katoliiklasi aitama üks- 
teist meie palveelus ja pühendumi- 
ses. Samas kirjas kirjutas Wesley: 
»Kui me veel ei suuda mõelda kõiki- 
des asjades sarnaselt, siis vähemalt 
võime üksteist ühtviisi armastada”. 
On tõsi, et me ei mõtle veel kõiges 
sarnaselt ja et niisugustel teemadel 
nagu ordineeritud ametid/teenistus 
(ordained ministries) ja eetika, on 
jäänud veel palju tööd teha. Kuid 
ükski neist erinevustest ei kujuta 
endast niisugust takistust, mis tõ- 
kestaks meid ühtviisi armastamast 
ja maailmale ühist tunnistust and- 
mast. (common witnes). Kui me tee- 
nime (koos) neid, kes on puuduses, 
kasvab meie osadus. 

Praegu valmistatakse ette ühist 
deklaratsiooni õigeksmõistmise õpe- 
tuse kohta (ühine avaldus ristiinimese 
õigeksmõistmisest) ja see peaks välja 
antama selle aasta lõpupoole. Seegi 
on selgeks tunnistuseks meievaheli- 
sest dialoogist. 

Aga tänu olgu Jumalale, kes mei- 
le võidu annab meie Issanda Jeesu- 
se Kristuse läbi! (1Kr 15:57) 
Täistekst aadressil: http://en.radio- 
vaticana.va/news/2016/04/07/pope 
francis addresses methodist 
guests full text/1220885 

EELK Perekeskuse perenõustajad. Pildil paremalt esimene 
EMK Tallinna koguduse liige Lii Lilleoja. 


Allikas: EELK Perekeskus 

MEILT JA MUJALT 


Külaskäik Malmö sõpruskogudusse 


Neljapäeval, 28. aprillil alustas kuue- 
liikmeline grupp Tallinna metodisti 
kogudusest sõitu Stockholmi poole 
praamlaevaga M/S Victoria 1, sel- 
leks et järgmisel hommikul jätkata 
teekonda Malmö suunas. Autoroolis 
oli meie segakoori ja Credo-Allika 
kammerkoori dirigent ja viiuldaja 
Eivin Toodo, kes sõitis sihtkohani 
jõudmiseks vapralt umbes seitse tun- 
di. Sõidu ajal tehti vaid paar lühikest 
vahepeatust jalgade sirutamiseks ja 
kehakinnitamiseks. Seitsmekohaline 
täistuubitud auto mahutas lisaks viiu- 
lile, kitarrile ja pagasile veel meie 
reisiseltskonna, kuhu kuulusid Eivini 
abikaasa Evelin (laulja, klaveri- ja ore- 
limängija), nende kuueaastane poeg 
Emil-Joosep, kes meid reisi ajal lõbus- 
tas, laulusolist ja kitarrist Joosep Ser- 
va, laulja, flöödi- ja klaverimängija 
ning fotograaf Johanna-Maarja Loo- 
ris ja pastor Toomas Pajusoo. 


Reede, 29. aprill 

Programm oli võõrustajate poolt 
varakult paika pandud. Reede õhtul 
ootasid sõbrad meid Malmö Misjo- 
nikirikus, mida kutsutakse Staadio- 
nikirikuks (sest see asub Malmö jalg- 
pallistaadionivahetusläheduses),kus 
me kohtusime koguduse juhatuse, 
rahvusvahelise komitee ja meid Tal- 
linnas 2015. aasta veebruaris külas- 
tanud inimestega. Õhtusöögi ajal 
jagasime oma ühiseid kogemusi sõp- 
ruskogudusena ja õppisime üksteist 
soojas ja sõbralikus õhkkonnas pare- 
mini tundma. Meid majutati ööseks 
erinevatesse kodudesse, kus meie 
kõigi eest väga hästi hoolitseti. 


Laupäev, 30. aprill 
Laupäevane päev oli mõeldud Mal- 

Staadionikiriku meeskoor 

Lõpulaul ,You raise me up” 


möga tutvumiseks, nii käisime koos 
oma võõrustajatega vanalinnas. 
Malmö on Rootsi suuruselt kol- 
mas linn ja ühtlasi Skäne maakon- 
na keskus, Euroopa mastaabis aga 
innovatiivseim linn, mis paistab sil- 
ma oma erakordse arhitektuuriga. 
Esile võib tõsta kuulsat kaheksakilo- 
meetrist silda üle Öresundi lahe, mil- 
lel on neljarealine maantee ja kaks 
paari raudteerööpaid. Sillalt suun- 
dub liiklus nelja kilomeetri pikkuses- 
se tunnelisse. Kogu vahemaa Mal- 
möst Kopenhaagenisse läbib rong 
vaid kaheksa minutiga. Tegemist on 
pikima kombineeritud silla- ja tunne- 
liehitisega Euroopas. Kõrghoonete 
seast paistab silma hispaania arhi- 
tekti Santiago Calatrava projekteeri- 
tud 54-korruseline pilvelõhkuja ,The 
Turning Torso” (tlk pöörlev torso), 
mis on Põhjamaade kõrgeim hoone. 

Kõik need suurepärased ehitised 
rajati ajal, kui Malmö linnapeaks 
oli eesti päritolu Ilmar Reepalu, 
kes juhtis linna ligi 20 aastat ja jäi 

INõtod: Johanna-Maarja LOOMS 


pensionile 2013. aastal. Aastal 2010 
valis kodumaine disainiajakiri Rum 
ta Rootsi mõjuvõimsaimaks meheks, 
kes muutis ,halli tööstuslinna efekt- 
seks arhitektuurimekaks”. Väheolu- 
line pole seegi, et Malmö ja Tallinn 
on Sõpruslinnad alates 1989. aastast. 
Seetõttu on meil eriline rõõm omada 
sõpruskogudust just Malmös. 
Laupäevane jalutuskäik vanalin- 
na oli huvitav ja kogu selle mitme- 
tunnise teekonna vantsis vapralt 
kaasa kuueaastane Emil-Joosep. 
Õnneks oli ühel meid saatval vane- 
mal rootsi õel kaasas jalgratas, kes 
pakkus seda Eivinile. See armastu- 
setegu tegi poisi elu lõbusamaks ja 
kergemaks, kui jalgratta sadulasse 
istus tema issi ja tagaistmele väike 
»Jossu”. Vanalinna raudteejaama 
lähedusse oli ehitatud 2015. aastal 
moodne Clarion hotell ja Malmö 
Live kontserdimaja, kus tegutseb 
Malmö Sümfooniaorkester. Sõitsi- 
me liftiga 25. korrusele, kust avanes 
suurepärane linna panoraam. Hil- 


Pühapäevane jutlus Staadionikiriku kantslis 


jem sõitsime tagasi Staadioni- 
kirikusse, kus meie muusikud 
tegi korraliku lauluharjutuse, 
et pühapäevaseks jumalatee- 
nistuseks valmis olla. 

Õhtul oodati meid Malmö 
äärelinna Ulricedali, kus toi- 
mus koguduse vabaõhuteenis- 
tus ja esines nende meeskoor 
ning puhkpillorkester. Jutlu- 
se pidas vanempastor David 
Sirviö Limhamni Wesley kogu- 
dusest. Traditsiooni kohaselt 
süüdati aprillikuu viimasel 
päeval lõke. Kui rootsi seku- 
laarne maailm tähistas tol päe- 
val volbriööd, siis kogudus tuli 
kokku ühises kristlikus osadu- 
ses Jumala sõna, muusika ja 
söögipoolisega. 


Pühapäev, 1. mai 

Pühapäevanearmulauagajuma- 
lateenistus algas kell 11.00, kus 
meie grupp kaasa teenis. Minul 
paluti jutlustada ja koos pastor 
Bengt Cederbladiga jagasime 
armulauda. Päeva teemaks oli 
palve ja minu jutluse aluseks 
oli Lk 11:1-13 ,Issand, õpeta 
meidki palvetama”. Tänu Joo- 
sep Serva rootsi keele oskuse- 
le võisin jutlustada emakeeles 
ja Joosep tõlkis mind. Koos 
kogudusega lauldi mitu laulu 
emakeeles — sel puhul olid ees- 
tikeelsed laulusõnad ja noodid 
kõigile välja jagatud. Laulsi- 
me vaheldumisi rootsi ja eesti 
keeles meie , pruunist lauluraa- 
matust” laulud nr 193 , Kiida, 
süda, rahu toojat” ja nr 214 
»Me koguduse alus”. Meie muu- 
sikaline osa võeti väga soojalt 


Ühispilt kiriku ees 


Eivin koos poja Emil-Joosepiga 
Malmöt avastamas 


vastu. Esimeseks lauluks oli 
Taavo Remmeli , Psalm 102”. 
Evelin mängis klaverit, Eivin 
viiulit, Johanna-Maarja flööti 
ning Joosep kitarri ja laulis 
soolot. Eriliselt puudutas kõi- 
ki lõpulaul ,You raise me up” 
(B. Graham/R. Lövland), kus 
Joosep laulis ja mängis kitarri, 
Eivin viiulit ja Johanna-Maarja 
klaverit. 

Pärast jumalateenistust oli 
kirikukohvik, kus vestlesime 
koguduse juhatuse liikmetega 
ja pidasime tulevikuplaane. 
Tahame jätkata vastastikku 
palvekalendri tegemist ja oota- 
me järgmisena külla Malmö 
sõpruskoguduse esindajaid. 
Tulevikus võiks kõne alla tulla 
ka suurema koori külaskäik 
Malmösse. .Sõpruskogudus 
saatis Tallinna metodisti kogu- 
dusele oma parimad tervitused 
ja õnnistussoovid. 


TOOMAS PAJUSOO 
EMK Tallinna kogudus 


Foto: erakogu 


Õnnitleme! 


MARET PUU - on koguduseliige alates 1. juunist 1946, 
seega 70 aastat. 


Anneli Klausson meenutab: Tahan teiega jagada üht 
inspireerivat mälestuskildu nüüdseks 95ndat eluaastat 
käivast eakast õest Maret Puust. Ühel hingehoid- 
jate kokkusaamisel rääkis õde innustunult, silmade 
põledes, kuidas nad abikaasaga käisid lauluga vanu 
ja haigeid kodudes rõõmustamas. Mehel oli kitarr 
kohvriga kaasas, temal Adidas magneetofon käe otsas 
(see oli tol ajal parajalt raske kast), teise kaenla all kott 
magneetofonilintidel olevate jutlustega. Sel viisil teisi 
armastuses teenides said nad ise väga rõõmsaks ja 
õnnistatuks, nagu ütleb Õpetussõnade 11:25 “Hing, 
kes jagab õnnistust, kosub, ja kes kastab teisi, seda 
ennastki kastetakse.” 


Foto: Logos 


Raamatupood “Logos” on taas avatud, nüüd suve- 
perioodil T, N ,R kell 10.00- 17.00 (talvepoole kuni 
kl 18). Foto Poe taasavamise peolt 1. aprillil. 


XK 


Foto: Inna Välja 


GK 


= 


Emadepäeval üllatas EMK Tallinna koguduse mees- 
pere oma emasid toreda tervitusega juba kiriku uksel 
ning suure-suure tordi ja pidulauaga pärast jumalatee- 
nistust. 

MEILT JA MUJALT 


Oh aastad, miks 
on teil n11 kiire... 


Alles, jah alles, oli meil abikaasa 
Unoga KULDPULM! Sel aastal aga 
tähistasime juba oma 59ndat pulma- 
aastapäeva. 


h aastad, miks on teil nii kiire... Nagu unenägu 
möödusid need meie elust. 
Tervelt kolm juubelit oli me peres 2015. aastal! Kõi- 
gepealt 55. pulma-aastapäev, suvel 15 aastat koosolekuid 
Visklas ning mina, Maie, sain 75-aastaseks. 


Niisiis möödunud aastal täitus 15 aastat koosolekute 
pidamist Viskla külas. Nõukogude ajal peeti ümbrus- 
konnas mitmel pool vaimulikke koosolekuid, ka meie 
majas. Abikaasa on sealsed vanad hooned uuesti üles 
ehitanud. Aastal 2000 alustasime Jumala korraldusel 
seal taas ühel korral kuus koosolekuid, alguses 30-35 
inimesega. Nüüd on meid käimas 10-14 inimest. Kuhu 
on jäänud teised, kes innukalt igast koosolekust osa 
võtsid? Paljud on taevas! Seal, kus ei ole enam pisaraid, 
valu ega vaevasid. , Kord saame neid näha,” ütleb laul 
»kui on käidud see võitluse tee...” 

Mitmed inimesed on nende aastate jooksul päästetud 
saanud — oma elu Jumalale andnud. Mitmed on Püha 


Viskla kooskäimise juubel 


Kiriklikud tähtpäevad 2016. aastal 


[toi tofelks1(61.kole [Ulsja 


Uno ja Maie Kompus. 


Vaimuga ristitud; kes terveks, kes rõõmsaks, kes muul 
moel õnnistatud ja jõudu saanud. Viskla koosolekute 
vilja näeme kord igavikus — Jumal ise on selle hindaja. 
Seni aga jätkame koosolekuid, kuni Jumal tahab ja 
jaksu annab. 


Koos Viskla kooskäimise juubeliga tähistasime ka 
minu, Maie, 75 aasta juubelit. Meid külastasid sõbrad 
mitmetest kogudustest. Oli palju tunnistusi ja laule. 
Jumal oli ka kinkinud ilusa ilma. Peale koosolekut olime 
koos osaduses. Õues olid kaetud lauad ning seal sai 
mõtteid vahetatud. 

Jeesus, Sa oled hea... 

Tahaksin veelkord küsida — oh, aastad, kuhu onteil nii 
kiire? Samas täname südamest Taevaisa, kallist Jeesust 
ja Püha Vaimu, kes on kandnud meid läbi pikkade 
aastate, imeliselt jõudu andnud, meid juhatanud ja 
õpetanud. Ma tänan, ma tänan, ma tänan selle rohke 
armu eest, mille osaliseks me oleme saanud abikaasa 
Unoga. Au Jumalale! 

Imeline on olla jumalalaps. 
MAIE ja UNO KOMPUS 

ÜMK peakonverentsil 2016 


MK peakonverents 2016 
toimus10.-20.mainiPort- 
landi konverentsikesku- 
ses (Oregon Convention 
Center). Peakonverentsi teemaks oli 
»Minge siis” (Therefore Go) ja sellel 
osales ca 850 delegaati Euroopast, 
Aasiast, Aafrikast ja USAst. Konve- 
rentsil kasutati uut elektroonilist sõ- 
navõttude järjekorrasüsteemi. 
Peakonverents on ÜMK kõrgeim 
seadusandlik kogu, kus lisaks ki- 
rikukorra - muudatusettepanekute 
läbivaatamisele ja kinnitamisele, 
eelarve vastuvõtmisele ja muule ki- 
rikukorralduslikule tööle toimuvad 
ka jumalateenistused, palvused ja 
erinevate teenimisvaldkondade tä- 
histamised. 


Seekordsel konverentsil tähistati: 

" 200 aasta möödumist Francis As- 
bury surmast. 

" 250 aasta möödumist esimese 
USA metodisti kiriku John Street 
Church asutamisest New Yorgis. 

" Jüngrikursuse 30. aastapäeva. 

" 25aastatkestnud Africa University 


tegutsemist. 

" Peagi 150 aasta möödumist me- 
todisti - naisliikumisest . (United 
Methodist Women). 


" 200 aasta möödumist Aafrika Me- 
todisti Episkopaalkiriku (African 
Methodist Episcopal Church) sün- 
nist. 

" Diakoniameti kui ordinatsiooni 20. 
aastapäeva. 

» Naiste ordinatsiooni 60. aastapäeva. 


Lisaks tähistati üldkirikliku ette- 
võtmise saavutusi malaaria kaota- 
misel (No Malaria); otsiti lepitust 


19. sajandil Ameerika indiaanlaste 
vastu toime pandud kuritegude pä- 
rast (Sand Creek Massacre), milles 
osales ka metodiste; palvetati kahe 
Korea rahumeelse võimaliku ühine- 
mise pärast; otsustati toetada üles- 
kutset USA valitsusele lõpetada em- 
bargo Kuuba vastu; otsustati lahku- 
da Iisraeli-vastasest koalitsioonist, 
mis toetab ühepoolselt palestiinlasi. 

Peakonverents kinnitas kiriku 
järgmise nelja aasta eelarve sum- 
mas 604 miljonit dollarit. Keskkon- 
verentside teoloogiafondi suurenda- 
ti 5 miljoni dollari võrra, toetamaks 
teoloogiakoole Aafrikas, Euroopas 
ja Aasias. 

Tähistati vastastikuse teenistu- 
se tunnustamist, ühistööd kirikute 
misjoni ja tunnistuse valdkonnas 
Moraavia kirikutega ning täisosa- 
dust uue Rootsi kirikuga, millega 
ühinesid Rootsi metodistid (Egume- 
niakyrkan). 

Otsustati kinnitada ÜMK uue lau- 
luraamatu 15-liikmeline komisjon, 
loodi Rwanda provisoorne kesk- 
kkonverents ja Kagu Aasia/Mongoo- 
lia provisoorne keskkkonverents; 
otsustati, et Aafrika saab 5 uut piis- 
koppi alates aastast 2020, seega saab 
Aafrikas olema 18 ÜMK piiskoppi. 

Esimest korda ajaloos kinnitati 
kirikukohtu esimeheks aastateks 
2016-2020 isik väljaspoolt USAd (Li- 
beeriast). 

Piiskopiamet otsustati USAs jät- 
ta edasi eluaegseks, kuigi sellele oli 
arvestatav vastuseis. Otsustati ka- 
sutusele võtta erilised pühapäevad, 
mil rõhutatakse näiteks kriisiabi 
tähtsust (UMCOR) või naiste ja va- 


- 


? Na 
THEREFORE 


batahtlike misjoni olulisust. 

19. mai hommikusel teenistusel 
läkitati ja õnnistati 11 riigi misjonä- 
re, kes lähevad teenima 16 maale. 
Läkitatute hulgas olid ka Douglas 
Childress ja Külli Tõniste, kes tee- 
nivad Tallinnas. Peakonverents ei 
kinnitanud vaimulike varajase or- 
dinatsiooni ettepanekut; 2012 vas- 
tu võetud ordineeritud vanemate 
määrangu garantii tühistamise ette- 
panek tunnistati põhikirjaga mitte 
kokku sobivaks. 


Uueks — piiskoppide nõukogu 
esimeheks kinnitati USA piiskop 
Bruce Ough. 


Sel peakonverentsil kerkis taas 
ülesküsimus kiriku suhtumisest sek- 
suaalvähemustesse. Peakonverentsi- 
le laekus palju ettepanekuid kiriku- 
korra muutmiseks. Kuna ÜMK on 
selles küsimuses lõhenemise äärel, 
siis otsustati seekord hääletamised 
ära jätta ning moodustada piiskop- 
pide nõukogu juhtimisel spetsiaal- 
ne komisjon, mis uurib ja vajadusel 
redigeerib järgmise kahe aasta jook- 
sul kõiki kirikukorra punkte, mis 
puudutavad seksuaalsust. Selle töö 
tulemuste kinnitamiseks kutsutakse 
kokku erakorraline peakonverents 
aastal 2018 või 2019. Vähemalt se- 
niks jääb ÜMK seisukoht selles kü- 
simuses traditsiooniliselt konserva- 
tiivseks. Otsus võeti vastu väikese 
häälteenamusega. Seega säilitati 
juriidiliselt kiriku ühtsus. 

EMK-d esindasid konverentsil il- 
mikute poolelt Tarmo Lilleoja ja vai- 
mulike poolelt Taavi Hollman. 

TAAVI HOLLMAN 
TARMO LILLEOJA 

Ühinenud Metodisti 
Kirik arvudes 


Ühinenud Metodisti Kirik (edaspidi 
ÜMK) on Metodisti Maailmanõukogu 
suurim liikmeskirik. 

Metodisti Maailmanõukogu liidab 
endas metodistlikke ja wesleylikke 
kirikuid ca 70 miljoni liikmega. ÜMK 
struktuur ja juhtimine toimib läbi kon- 
verentside süsteemi. 

Esimeseks ja alamaks tasandiks on 
koguduse konverents, mis on kogu- 
duse otsustavaks koguks. Koguduse 
konverents valib saadikud aastakon- 
verentsile. Aastakonverents on ÜMK- 
sse kuuluva kiriku, näiteks Eesti Meto- 
disti Kiriku (edaspidi EMK) kõrgeim 
seadusandlik ja korraldav organ, mis 
valib omakorda saadikud ÜMK kesk- 
konverentsile. Keskkonverents on 
ÜMK piirkondlik kõrgeim seadusand- 
lik ja korraldav organ. 

Näiteks Põhja-Euroopa ja Euraasia 
keskkonverentsi moodustavad Põhja- 
maade ja Baltikumi ning Euraasia 
piiskopkonnad. EMK kuulub koos 
Soome, Norra, Taani, Läti ja Leedu 
metodisti kirikutega ÜMK Põhjamaa- 
de ja Baltikumi piiskopkonda. Kesk- 
konverentsid valivad oma saadikud 
ÜMK peakonverentsile, mis on ÜMK 
kõrgeimaks juhtivaks ja seadusandli- 
kuks institutsiooniks. 

ÜMK-s on 15,5 miljonit liiget, nen- 
dest USA-s 7 981 000 ja mujal maail- 
mas 7 586 000 liiget.* 

ÜMK liikmed jagatakse ristitud liik- 
meteks (kes on lapsena ristitud) ja tun- 
nistavateks liikmeteks (kes on lapsena 
ristitud ja hiljem oma usku avalikult 
tunnistanud või teadlikus eas ristitud). 
Viimastele laieneb ka hääleõigus. 


ÜMK ristitud liikmed — 2 565 000 
ÜMK tunnistavad liikmed — 12 825 000 
ÜMK-s teenib 58 681 vaimulikku. 
ÜMK jaguneb 66 piiskopkonnaks, 
mida teenib 66 piiskoppi. 

ÜMK-s on 43 621 kogudust, neist 


32 608 kogudust USA-s ja 11 013 
kogudust mujal maailmas. 

ÜMK keskkonverentside võrdlev liikmeskonna statistika** 


Kesk-Aafrika 174. 617 748 963 + 574,346 + 329% 
Kongo 862 275 213945 317 7881042 + 201% 
Lääne-Aafrika 594 739 1 508 696 +» 919 437 + 154% 
Kesk- ja Lõuna-Euroopa 18410 UKS 52 -3058 - 17% 
Saksamaa 37 924 32 108 -5816 -15 
Põhja-Euroopa ja Euraasia 16 355 11 483 -4.872 -30% 
Filipiinid 179452 216 326 + 36 874 +21% 
USA 8075010 VASSMSS - 891817 -11% 
Kokku 9958782. 12311438 + 2352656 + 24% 


Aafrika 12 431 
Aasia 1444 
Euroopa 1065 
Põhja-Ameerika 32 408 
Kokku 47 348 


ÜMK liikmeskond kahaneb USA-s ja 
Euroopas. Kasvab aga jõudsalt Aafri- 
kas ja Aasias. 


Metodisti Maailmanõukokku kuu- 
luvatest kirikutest on suure liikmes- 
konnaga veel näiteks Lõuna-India 
Kirik ca 3 500 000, Zambia Ühinenud 
Kirik üle 3 000 000, Lõuna-Aafrika 
Metodisti Kirik 2 600 000, Aafrika 
Episkopaalne Metodisti Kirik 2 500 000, 


9620 US 
1910 3 
1 130 4 
45 651 46 
58 311 66 


Korea Metodisti Kirik ca 2 000 000 jne.*** 


Koostanud ANDRES KAPP 
EMK Tallinna kogudus 


* Statistika 2015. aasta seisuga 
http://www.umec.org/ 


** 2016 peakonverentsi materjalid. 
Statistika ei hõlma ristitud liikmeid. 


*** Statistika on ümardatud : 
http://worldmethodistcouncil.org/ 
about/member-churches/statistical- 
information/ 


Päevasõna (7he Upper 
Room) on ilmunud juba 
80 aastat. Eestikeelse 
Päevasõna -— praegune 
toimetaja Tarmo Lille- 
oja tutvustava stendi 
ees Portlandis, Ühine- 
nud Metodisti Kiriku 
peakonverentsi. 

WHERE THE WORLD MEETS TO PIRAY k 


Leia oma päevas 


vaikuse aeg 


lame suurte ja väikeste rüt- 
mide mõjusfääris — suvi ja 
talv, öö ja päev, töö ja puh- 
kus jne. Ka meie oma elu- 
rütmid peaksid olema tasakaalus: 
tegevused ja kohustused vaheldu- 
ma puhkuse- ja kosutuseaegadega. 
Jumal töötas kuus päeva, seitsmen- 
dal puhkas. Loeme, et ka Jeesus eral- 
dus teistest, et olla palves ja läheda- 
ses suhtlemises oma taevase Isaga. 

Parimat aimu rütmide vaheldu- 
misest saame, kui jälgime oma hin- 
gamist: sisse, välja ja nende vahel 
on paus. Kui jagame ööpäeva kol- 
meks, siis suur muster on selline: 
üks kolmandik ajast võtame vastu, 
omandame (sissehingamine), teine 
kolmandik anname edasi, tegutseme 
(väljahingamine) ja kolmas osa on 
paus, puhkus, olemine. Jumala kutse 
meile on olla — olla see, kes ma olen; 
loodud tema näo järgi; muutumises 
ja arenemises, kasvamises ja kuju- 
nemises. Kui olemise külg muutub 
liiga lühikeseks (teame kõik oma elu 
näiteil, mil oleme varastanud une või 
Jumalaga koosolemise arvelt), siis 
on vaja end korrigeerida, seda ole- 
mise osa suurendada, puhkepause 
pikendada. Sest meil on õigus elada 
heas ja tasakaalustatud rütmis, nii 
nagu Jumal selle loonud on. 

Tema on igaüht meist isiklikult 
kutsunud. Tema silmis on meil (mul, 
sul, igaühel) hindamatu väärtus. 

Ka siis, kui kaotame töövõime, 
füüsilise suutlikkuse, kui me ei jaksa 
enam anda... 

Jumal on oma hingamise meie sis- 
se hinganud. Seda identiteeti, sama- 
sust temaga, ei tohi me iial kaotada. 
See on võimalik, kui me hoiame foo- 
kuse ikka Issandal ja meie eesmär- 
giks on temaga lähedasema osaduse 
süvendamine. 


Vaikseks jäämise harjutus, Jumala- 

ga olemise hetk. 

Kui oled kauaaegne kristlane ja väsi- 
nud aina tubli olemisest... 

Kui töötad inimestega, tunned end 
tühjaks pigistatud sidrunina... 


Kui 


suümber on palju katkise hinge- 
ga, suurtes vajadustes olevaid 
inimesi, oled nõutu... 

oled suhete pingeväljas, põrkud 
pidevalt kellegagi... 

Kui elu nõuab sinult nii palju... 

Kui takerdud aina probleemidesse, 
millega pole aega tegelda... 
oled kurnatud, väsinud, vihane, 
tülpinud, alla andnud ... 


Kui 


Kui 


Jeesus ütleb sulle ka täna: Tule minu 
juurde... Alusta sellest tegelikkusest, 
mis sul praegu on. Parim, kui leiad 
oma päevas vaikse, rahuliku aja, 
et minna oma kambrisse ja sulge- 
da uks. Lülita välja kõik häirijad. 
Istu kindlale toolile. Lase õlad alla, 
lõdvestu. Tunne, kuidas tool sind 
toetab. Nii tugevalt kannab sind ka 
Jumal. Koge seda mõni aeg. 

Vaata enda sisse: mis ja kus on see 
allikas, millest/kellest jõudu ammu- 
tad. Oluline on olla aus iseendaga. 

Mõtle oma elule. Millistel puhku- 
del oled kogenud Issanda ligiolu, 
puudutust, kaisutust = kohtunud 
tõeliselt Temaga? Kuulata oma koge- 
must. Lase sel taas elavana meelde 
kerkida. See võib saada su elus suun- 
da muutvaks tähiseks. 

Milline on see Jumal, kes sind 
praegu vaatab? Mõtle sellele. Pane 
paberile mõned märksõnad või joo- 


nista sümbolitega üles. 

Teadvusta seda, mida oled paberi- 
le pannud. (On Ta hea? Kuri? Lähe- 
dane? Kauge? Helde? Hirmutav? 
Andestav? Kohut mõistev? Palveid 
kuulev ja vastav või hoopis vaikiv? 
On Ta Looja, Universumi Valitseja, 
Kõikjalolev? Troonil istuv Aukunin- 
gas? Või hoopis lähedane sõber, kõr- 
valkäija? Hea Karjane? Nõuandja? 
Rahuvürst?) 

Sest sinu Jumalapilt mõjutab su 
elu. Samuti, olenevalt sellest, milline 
on su Jumal, sellisena näed ka iseen- 
nast (kas läbikukkujana, ussikesena 
või sellena, kes hüppab oma Jumala- 
ga üle müüri). 

Kui tead, saad loobuda mittetõe- 
sest kuvandist. Ja võtta vastu uus, 
piibli tõotustele vastav pilt tõelisest, 
sind piiritult armastavast Jumalast. 
Ja tõelisest iseendast, kellena näeb 
sind tema. 

Hetked, mille oled veetnud koos 
Issandaga, Tema eluandvas kohal- 
olus sinus ja su ümber, kosutavad 
ja toovad uut jõudu, julgustust, indu 
ning värskust su ellu. 

See vastab ka Jumala soovile — 
Tema unistus on olla koos sinuga. 
Kirikuisa Irenaeus on öelnud: Juma- 
la rõõm on elada inimeses. 

ANNELI KLAUSSON 
EMK Tallinna kogudus 

USUPÜHAD 


Nädalate püha 


MARGIT PRANTSUS 


Juudi pühadekalender 
on väga tihe ja mitme- 
külgne. Seal leidub nii 
iidseid, aastatuhandete 
vanuseid usupühi kui 
ka alles viimase sajandi 
jooksul lisandunud täht- 
päevi; on nii rõõmu- kui 
leinapühasid. 


ROLM SUUREMAT USUPÜHA 
JUUDI RALENDRIS 


Kõige vanemad selles kalendris on usu- 
pühad, mille tähistamist on nõutud ju- 
ba Vanas Testamendis ja nendest kolm 
on palverännupühad: paasapüha, nä- 
dalatepüha ja lehtmajade püha. Neil 
pühil pidid ajal, kui tempel veel Jeruu- 
salemma südames seisis, täisealised 
heebrea mehed reisima Jeruusalemma 
kõikjalt, kus iganes nad elasid, nii na- 
gu on öeldud 5Ms 16:16: , Kolm korda 
aastas ilmugu kõik su meesterahvad Is- 
sanda, su Jumala palge ette paika, mil- 
le ta valib: hapnemata leibade pühal, 
nädalatepühal ja lehtmajadepühal.” 

Need kolm suuremat püha juudi ka- 
lendris on olnud lõikustänupühad ja 
konkreetsete ajaloosündmuste tähista- 
mise pühad. Kuna põllumajanduslik as- 
pekt on juba ammu vähem olulisemaks 
muutunud ning ei ole enam ka templit, 
kuhu põllumehed oma uudsevilja tuua 
saaksid, siis toimub nüüd nende püha- 
de tähistamisega peamiselt konkreet- 
sete juudi ajaloos aset leidnud oluliste 
sündmuste meenutamine. 

Tänaseks päevaks peamiselt vaid 
paasapüha (heebrea k Pesach) nime- 
tust kandev aasta esimene juudi usupü- 
ha peidab endas tegelikult kahte püha: 
paasat (5Ms 16:1), mida on tähistatud 
Egiptuse orjapõlvestvabastamise mäle- 
tamiseks; ning hapnemata leibade pü- 
ha (3Ms 23:6-14), mida on tähistatud 
viljalõikuse alguses tänupühana. 

Paasapüha tähistavad juudid igal ke- 
vadel kas märtsi lõpus või aprillikuus ja 

"Ad 


"Õsujad", Aleksei Gavrilovitš VENETZIANOV 


(1780-1847) 


NELIPÜHAD — nädalatepüha (2Ms 34:22; 5Ms 16:10; 2Aj 8:13), 

viljalõikuse- või esmikutepüha (2Ms 23:16; 4Ms 28:26) oli lisraeli teine 
iga-aastane suur püha, mida pühitseti teraviljalõikuse lõpuperioodil. See 
langes 50. päevale (3Ms 23:15, 16) pärast viljalõikuse algust tähistava 
hapnemata leibade püha kõigutusvihu toomist, seega seitsmendale 


nädalale (5Ms 16:9). Nimi ,»nädalatepüha” tulenebki seitsmest näda- 
last (kreeka k pentekoste) ehk 50. päev; kreekakeelse nimega hakati 
seda püha nimetama hilisjuutluses. (Katkend ,Suurest Piiblileksikonist” 
(E Rienecker; G. Maier; eesti k ilmunud 2011 Logos; Ik. 445)) 


mitte alati ei ole see samal ajal, kui 
kristlased tähistavad paasapüha. 
Juutide kalender on meil kasutuses 
oleva Gregoriaani kalendri suhtes 
pisut teistsugune — iga mõne aas- 
ta tagant lisandub nende 12-le ka- 
lendrikuule (mis on veidi lühemad 
kui meie kuud) üks lisakuu ehk 


13. kuu. Seepärast on meie kalend- 
ri põhjal vaadates ühel aastal juuti- 
de paasapüha aprilli teises pooles; 
järgmisel aastal aprilli keskel, sel- 
lele järgneval aastal aga juba märt- 
si lõpus; ning seejärel, järgmisel 
liigaastal taas aprilli lõpus. Sel 
põhjusel ei lange mitte igal aastal 


kokku ka juutide ja kristlaste näda- 
latepüha ehk nelipüha tähistamine, 
mida tähistatakse 50. päeval pärast 
paasapüha ehk mai- või juunikuus. 

Kolmas juutide usupüha on leht- 
majade püha (heebrea k Sukott), 
mida tähistatakse sügiseti septemb- 
ri lõpus või oktoobris. Selle püha 
põhjuseid on samuti mitu. Algselt, 
põllumajanduslikus mõttes oli see 
saagikoristuse lõppemise püha (3Ms 
23:39), aga tänasel päeval on põhi- 
rõhk sellel, et meenutada Egiptu- 
sest orjapõlvest pääsemise järel tee- 
konda tõotatud maale (3Ms 23:43) 
— selle teekonna ajal elati ajutistes 
eluasemetes. Veel tänaselgi päeval 
tehakse Iisraelis selle püha ajal leht- 
majakesi — onnitaolisi ajutisi ehitisi, 
kus nädal aega rõõmsat lehtmajade 
püha peetakse. 

Need kolm juutide usupüha - paa- 
sapüha, nädalate püha ja lehtmaja- 
de püha - on Iisraeli kalendris puna- 
sega märgitud ja riiklikud puhkepäe- 
vad. Aastatuhandete jooksul on iga 
püha tähistamiseks tekkinud väga 
rikkalik kombestik. Kindlasti kuu- 
lub sinna juurde rikkalik toidulaud, 
eriliste palvete lugemine, sünagoogi 
külastamine ning sõprade- ja pere- 
ringis aja veetmine. Ning väga huvi- 
tav on ka nende pühade messiaanlik 
aspekt ehk seos Uue Testamendi ja 
Jeesuse lunastustöö sündmustega. 


NÄDALATE PÜHA 
TÄHENDUSED 


Viibides kolme suurema usupüha 
ajal Iisraelis, võib jääda mulje, et 
paasapüha ja lehtmajade püha, mis 
kestavad 7-8 päeva, on väga erilised 
ja ka väliselt väga silmapaistvad. 
Näiteks paasapüha ajal ei söö ter- 
velt nädal aega enamik juutidest mit- 
te ühtki teraviljatoodet peale matsa- 
nimelise krõbeleiva. Samuti eelneb 
paasapühale peaaegu kõigis juudi 
kodudes kevadine suurpuhastus 
ning religioossetes juudi peredes ka- 
sutatakse paasa nädalal isegi erine- 
vat komplekti lauanõusid — need ot- 
sitakse välja selleks üheks nädalaks 
ja pannakse seejärel taas ära järg- 
mist paasapüha ootama. Lehtmaja- 
de püha on samuti väga silmatorkav 
— ehitatakse onnikesi, mida nimeta- 
takse lehtmajadeks, sest ehituses 


kasutatakse osaliselt teatavaid taimi 
ja puuoksi; oma lehtmajasse kutsu- 
takse kindlasti külalisi, on rikkalik 
toidulaud ning religioossed juudi 
mehed viibutavad selle püha ajal 
palvetadesteatudtai- 
medekimpu (Apok- 
rüüfid, 2. Makkabite 
10:7). 

Kõige sellise väli- 
se kirevuse kõrval 
võib jääda mulje, et 
nädalatepühaonkui- 
dagi vähemtähtsaks 
jäänud. Nädalate pü- 
hal ei ole juutidel nii 
palju silmatorkavaid 
rituaale ja õigupoo- 
lest ei paista see kõrvaltvaadates 
sugugi nii erilisena silma kui need 
kaks teist püha. 

Kui ajaloo jooksul nende kolme 
usupüha põllumajanduslik aspekt 
vähenema hakkas ja templi hävin- 
gu tõttu ei olnud enam võimalik 
selliseid ohvreid tuua nagu vanasti, 
hakkasid juudi rabid uurima, kas nä- 
dalate pühal siiski ei ole veel muid 
lisatähendusi. Ning avastati, et kui 
Iisraeli rahvas oli teel tõotatud maa- 
le ja Jumal neile selle kõrbeteekon- 
na ajal 10 käsku andis, juhtus see 
olema just sel päeval, kui pidi tä- 
histatama nädalate püha. Rõõmsad 
sellise avastuse üle, sai see juutide 
usupüha juurde väga olulise uue as- 
pekti ning nädalate pühale (heebrea 
k Shavuot — nädalad) lisandus juur- 
de nimi — Matan Tora ehk tõlgituna 
Toora (Seaduse) andmise püha. 
Siinkohal rõhutatakse, et justnimelt 
»andmise”, mitte ,,saamise”, ehk et 
nimetatakse seda Jumala vaatevink- 
list võetuna — tema andis, inimesed 
said. 

Piibel on mitmetes kohtades võr- 
relnud Jumala sõna piimaga, mis toi- 
dab nii väikseid kui suuri. Kusjuures 
Uues Testamendis tuleb see võrdlus 
isegi täpsemini esile kui Vanas Tes- 
tamendis. Aga selle seose tõttu on 
tänase päevani juutidel kombeks 
nädalate püha ajal süüa piimatoite. 
Igal aastal vahetult enne selle pü- 
ha saabumist jagatakse Iisraeli aja- 
kirjanduses uusi toredaid retsepte 
piimatoitude valmistamiseks. Väga 
levinud on erinevate juustukookide 


ja maitsvate piimatarretiste serveeri- 
mine. 

Sellel pühal on mitmeid huvita- 
vaid nimesid. Eelkõige muidugi see 
kõige põhilisem — nädalate püha 


(heebrea k Shavuot) ja siinjuures 
on mõeldud seda, et see püha on 7 
nädalat pärast paasapüha. Lisaks 
on huvitav märkida, et sõna shavuot 
heebrea keeles tähendab ,,nädalad” 
ja see on tulnud sõnast shavua ehk 
»hädal”, mis omakorda on tulnud sõ- 
nast sheva ehk ,seitse”. Seepärast 
kirjeldab kõige sagedamini kasuta- 
tav nimi Shavuot kõige paremini, et 
see paikneb 7 nädala kaugusel paa- 
sapühast. 

Selle püha kohta öeldakse ka näi- 
teks lõikuspüha (heebrea k Chag Ha- 
Katzir) ja selle tähendus on ilmne. 

Öeldakse ka uudseviljade püha 
(heebrea k Chag Ha-Bikurim) ja sel- 
le all mõeldi nisu uudsevilja templis- 
se toomist. Teraviljalõikus algas od- 
ra uudsevilja toomisega templisse 
paasapühal ja lõppes nisu uudsevilja 
toomisega nädalate pühal. Toodi 
muidugi ka muid ohvreid, nagu võib 
lugeda näiteks 4Ms 28:26-31. Samas 
kirjakohas on 26. salmis nädalate 
püha heebreakeelses originaalis 
nimetatud just uudseviljade püha 
nimega. Juutidel on kombeks selle 
püha ajal lugeda Ruti raamatut, sest 
suur osa selle piibli raamatu tegevu- 
sest toimub just kevadise viljakoris- 
tuse ajal ja on räägitud odra- ja nisu- 
lõikusest (näit. Rutt 2:23). Paljudes 
kohtades toimuvad öised jumalatee- 
nistused. 

Hiljem on juudid nädalate püha 
nimetanud ka lõpetamispühaks 
(heebrea k Atzeret — peatumine). 
Sellega on mõeldud Omeri (heebrea 
k omer - viljavihk) lugemise lõppu. 

3Ms 23:15 tegi Jumal oma rahvale ülesandeks, et tuleks 
lugeda paasapühast seitse nädalat, täpsemalt 50. päe- 
vani, mil on nädalate püha. Kui kristlaste jaoks on see 
päevade lugemise korraldus jäänud üldiselt suurema 
tähelepanuta, siis religioossed juudid täidavad seda kor- 
raldusttänase päevani sõna-sõnalt. Igal paasapühal hak- 
kavad nad päevi lugema ja see toimub niii, et lisatakse 
oma igapäevastele palvetele juurde lühike kõva häälega 
väljaöeldav ütlus, et täna on Omeri lugemise, päevade 
lugemise nii-ja-nii-mitmes päev. Ei midagi palju rohke- 
mat, aga see vähemalt märgitakse igal päeval ära, sest 
Jumal ütles, et tuleb neid päevi lugeda. Kui nädalate pü- 
ha kätte jõuab ja on jõutud päevade lugemisega 50-ni, 
siis võib öelda, et see on omamoodi lõpetamispüha, sest 
on jõutud täpselt õige ajani, mil vastavalt Jumala korral- 
dusele tuli tuua uus roaohver ning päevade lugemine 1lõ- 
peb. Nimi lõpetamispüha viitab ka sellele, et selleks päe- 
vaks lõpetatakse, peatatakse kogu töö. Selles mõttes on 
tegelikult kõik usupühad omamoodi lõpetamispühad. 
Kristlaste jaoks on selle püha kõige tuntum nimi 
ilmselt nelipüha. Hilisjuutluses võtsid helleniseerunud 
juudid kasutusele kreeka keelest pärit nelipüha nime ja 


kristlased teavad, et just seda püha tähistati parajasti Iis- 
raelis, kui pärast Jeesuse taevasseminekut valati tema 
õpilaste peale taevast Püha Vaim (Ap 2). 

Jeesus , juhtus” surema just paasapüha ajal; Püha 
Vaim , juhtus” langema just nädalate püha ehk nelipüha 
ajal ja kes teab, ehk , juhtub” kord jumalarahva taevas- 
sevõtminegi just lehtmajade püha ajal ning me pääse- 
me oma senistest ajutistest eluasemetest Jumala jäävas- 
se elupaika. 


Kuldvärav. 


On kombeks, et juudi 3-aastastele lastele hakatakse tähti ja Jumala sõna õpetama just nimelt 
nädalate püha ajal. Järgnevalt mõned juudi mõtteterad õpetamise ja õppimise teemal. 


JUUDI VANASÕNAD JA MÕTTETERAD ÕPPIMISE TEEMAL 


Seni kuni raud on tules, võib temast teha ükskõik mida. 


Üllas on see, kes teenib Jumalat õppides ja palve- 
tades. Aga veelgi üllam on see, kes teenib Jumalat 
igapäevases elus. 


Õpetlane ilma raamatuteta on nagu käsitööline ilma 
oma tööriistadeta. 


Iseloom on eeskujulikult haritud tahe. 


Oma iseloomu tuleb valitseda nii: tuleb õppida ole- 
ma enesekindel, aga mitte kõrk; raevukas, aga mitte 
kergesti ägestuv; tuleb õppida kõnelema, aga mitte 
lobisema; vaikima, aga mitte sõnatu olema. 


Kes oma pojale ühtegi ametit ei õpeta, teeb temast 
röövli. 
Kes Jumala sõna õpib, seejärel selle aga unustab, on 


kui naine, kes sünnitas lapse, aga mattis ta seejärel 
maha. 


Mis on suurim lohakus? Kui inimene ei hoolitse oma 
laste eest ja ei püüa neid igati kasvatada. 


Tütarlaps, kes ei oska tantsida, pahandab, et orkes- 
ter ei oska mängida. 


Mõtteta hing on nagu üürnikuta maja, mis muutub 
peatselt varemeks. 


Isegi kui hing on ära raiutud juure küljest, aitab Ju- 
mala sõna uurimine taastada katkenud ühenduse. 


Igavesed inimesed ei karda pikka teekonda. 


Õppimine on protsess, mis kestab kuni surmapäeva- 
ni. 


Pahatihti on meie suuremad vaenlased ühtlasi meie 
suurimad õpetajad. Nad peegeldavad meie endi nõr- 
kust ja õppides neid inimesi kalliks pidama, võime 
redelil, mis meid Looja juurde juhatab, astme võrra 
kõrgemale tõusta. 


Targa mehe küsimuses on pool vastust olemas. 


Kahetsevad patustajad on suutelised omandama tar- 
kusi, mis on täiuslikult õiglastele kättesaamatud. 


Nooruses õppimine on kivi sisse raiumine; vanadu- 
ses — liiva peale kritseldamine. 


Jumala õpetussõnad sarnanevad veega — nagu vesi 
jätab maha kõrgendikud ja koguneb lohkudesse, nii 
võtavad ka Jumala õpetussõnu vastu ainult alandli- 
kud inimesed. 


Kui õpetad oma poega, siis õpetad pojapoega. 


Õpilane küsib rabilt: , Miks tunneb see, kes teab en- 
nast Jumalale lähedal seisvat, vahel tühjust ja ük- 
sindust?” Rabi vastab: , Kui isa tahab last jooksma 
õpetada, hoiab ta algul lapsel käest kinni, et see ei 
kukuks. Ta alustab isa käte vahel. Aga kuiisa leiab, 
et aeg on küps, tõmbub ta eemale ja laseb lapsel ise- 
seisvalt jooksma õppida.” 

Foto: repro 


Orjusest vabaks! 


MIRJAM TINNO 
EMK Tallinna kogudus 


Poolteist aastat tagasi lebasin voodis 
kurnatuna ja väsinuna, välja magama- 
ta ja unenägudest häiritud. Keha oli 
väsinud ja valus, hommikul tõusta oli 
raske, pea ja selg valutasid ning tuju 
rõõmsana hoida oli suur pingutus. 


metilt olin õpetaja, treener, holistiline tera- 

peut ja erinoorsootöötaja. Olin omadega 

augus” — see, kes teab kõike, teeb üllast 

tööd, aga iseendaga hakkama ei saa. Ma ei 
olnud võimeline enam niiviisi töötama, lõpetasin kogu 
lastega seotud töö ning tegin nii palju kui vaja ja nii 
vähe kui võimalik. Kui ma oleksin läinud psühholoogi 
juurde, siis oleks ta arvatavasti diagnoosinud mulle dep- 
ressiooni ja ärevusehäire. 

Aga ma olin ju ise terapeut! Olin aktiivne vaim- 
ses praktikas — käisin oma õnne nimel teraapiates, 
olin kümme aastat pühendunud joogaõpetaja, osalesin 
tantristlikus maailmas ja lugesin new age'i alast kirjan- 
dust jne. Ometi elasin päev korraga ja võitlesin oma 
rõõmu eest. Ma olin kõik ,õnneks” vajaminevad kritee- 
riumid täitnud, ma oleksin pidanud olema õnne tipul, 
aga kui ma endaga aus olin, siis mulle ei meeldinud mu 
elu. Teistele näitamaks hea küll, aga endale seda maha 
müüa enam ei saanud. Mul ei olnud enam kuhugi min- 
na, sest olin ju kõik omateada ära proovinud. 

Ühel päeval kutsus ema mind ühe misjonäri jumala- 
teenistusele. Ma olin nõus, lootsin emaga vesteldes olu- 
korrale kergendust saada. Kuid oma vanemaid nähes 
tegin otsuse, et ma ei jaga end. Minu enesetunne langes 
jälle auku” ja ma küsisin, miks ma olen siin? 

Teenistusel kõik laulsid, rõõmustasid ja tervenesid, 
aga minu olukord läks ainult hullemaks, keha valutas ja 
enesetunne rõhus tugevamalt kui tavapäeval. Olin viha- 
ne ja kokku varisemas, kuid minema ma ei julgenud 
kõndida. Hakkasin Jumalalt abi paluma. Täna ütlen, et 
Jumal tänatud, olin õiges kohas, kus abi paluda. 

Misjonär jutustas päästest ja küsis, kes on pääste- 
tud? Mõtlesin endamisi, et kui ma oleks päästetud, 
siis ma ei peaks võitlema oma ellujäämise ega rõõmu 
pärast. Plaanisin teiste varjus eestpalvele minna. 

Ma läksin ette, kordasin päästepalve, misjonär 
prohveteeris ja rääkis kollidest, mida näeb ja deemo- 
nist, kes elab minus. Ja kui ta ütles, et kõige enam ma 

Mirjam Tinno. 


tunnetan seda öösiti, siis ma murdusin. Ta käskis kol- 
lide armeel ja deemonil minust lahkuda. Mul pisarad 
jooksid ja keha värises, luupainalikud unenäod jooksid 
nagu filmilindil silme eest läbi. Ta prohveteeris edasi, 
et minu lapsepõlves juhtus midagi, millest see alguse 
sai. Minul jooksis silme eest läbi lapsepõlvesündmus, 
millest olin ennist tahtnud emale rääkida, südamest 
käis teine krõks läbi. Nutsin ja värisesin vabanemise 
tundest, mis mind valdas. 

Ma olin päästetud! Kolm päeva magasin rahulikult, 
sügavalt ja ärgates olin rõõmus. Ma ei mäletanud, mil- 
lal üldse nii oleksin maganud. 

Vaimne maailm on reaalne, piir hea ja kurja vahel 
muutus selgemaks ja tugevamaks. Algas võitlus, kuid 
mina olin juba võitjate poolel. 

TUNNISTUS 


Matteuse 12:43-45. Kui rüve vaim on inimesest välja läi- 
nud, käib ta põuaseid paiku pidi hingamist otsides ega 
leia seda. Siis ta ütleb: , Ma pöördun tagasi oma majja, 
kust ma välja tulin” Ja tulles leiab ta selle tühja olevat 
ning puhtaks pühitud ja ehitud. Siis ta läheb ja võtab 
enesega kaasa seitse vaimu, kes on kurjemad temast 
endast, ja nad tulevad ning asuvad sinna elama, ja selle 
inimese viimane lugu läheb pahemaks kui esimene. 

Jumal aitas mind sellega, et äratas mind unenägu- 
dest üles. Hakkasin öösiti Uut Testamenti lugema, päe- 
val kuulasin saateid vaimse maailma sõjapidamisest ja 
otsisin kontakti kristlastega, et jagada ja tuge saada. 
Kirjakohad muutusid mulle kaitsekilbiks ja relvaks. 
See andis mulle usku ja kinnitust, et Jumala sõna elab 
ning ma olen uus loodu Kristuses. 

Hakkasin endale Jumala tõotusi kuuldavalt välja 
ütlema. 


Galaatlastele 4:4-7. Aga kui aeg sai täis, läkitas Jumal 
oma Poja, kes sündis naisest, sündis seaduse alla, lahti 
ostma seadusealuseid, et me saaksime pojaseisuse. Et 
te olete aga pojad, siis on Jumal läkitanud teie südames- 
se oma Poja Vaimu, kes hüüdis: , Abba! Isa!” Nõnda ei 
ole sa enam ori, vaid poeg, aga kui sa oled poeg, siis sa 
oled ka pärija Jumala kaudu. 

Jumal on mind juba lahti ostnud ning ma olen vaba 
ja väärtuslik Jumala silmis. Ma olen vaba orjusest, hir- 
must, häbist — kõigest, mis mind maha surub ja mis 
paneb mind väärtusetult tundma. Kuri sosistab, et sa ei 
saa hakkama, sa pole küllalt hea ja sul alati jääb mida- 
gi puudu. Jah, selle pooltõega ta sai mind segadusse 
ajada. 

Inimestena üksi oleme väetid, aga Jumalaga koos 
pole miski võimatu. 


Luuka 1:37. Sest Jumala käes ei ole ükski asi võimatu. 
Ma ei ole üksi, Jumal on minuga ja Püha Vaim tegut- 
seb minu sees, tänu Jeesusele. Meie eksime ja eksimine 
on inimlik, see kuulub inimeseks olemise juurde. Me 
sündisime patus, aga oleme uus loodu Kristuses. 


2Kr 5:17. Niisiis, kui keegi on Kristuses, siis ta on uus 
loodu, vana on möödunud, vaata, uus on sündinud. 

Kui miski ajab mind segadusse ja ma olen hirmul ja 
mind valdab kadeduse ja kibeduse tunne ning see kõik 
käib mul üle jõu, siis ma ütlen: , Jumal on suurem kui 
miski muu siin maailmas, ma olen Jumala laps ning 
kuri, sul ei ole maad minu juures, ma ei anna sulle 
endast midagi, sest ma olen juba kõik Jumalale üle and- 
nud, sul ei ole ruuni siin.” 

See on otsus, et ma ei lase hirmu patuviljadel end 
mürgitada ning ma juurin Jumala abiga selle hirm 
juured endast välja. Ma hingan ning armastus ja rahu 
tõuseb mu südamesse. 


1Jh 4:4 Teie, lapsed, olete Jumalast ja olete nad ära 


võitnud, sest see, kes on teis, on suurem sellest, kes on 
maailmas. 

Jumal on loonud mulle uue ja puhta südame. Ta on 
pühkinud mu südamest kibeduse ja valu ning teeb seda 
uuesti ja uuesti. Tema aitas mul andeks anda endale, 
teistele ja eluolukordadele ning teeb seda uuesti ja 
uuesti. Tema on teinud mind terveks ja tugevamaks 
ning õpetab elama tões ja valguses. Tema näitab mulle 
teed ja kannab läbi raskuste ning Jumalaga on alati 
lahendus ja väljapääs. Jumal teeb seda mulle ja kõigi- 
le oma lastele alati ning Jumala teod on üle ootuste ja 
unistuste. Minu osaks on olnud tahta, Jumala poole 
hüüda ja võtta vastu Tema parim plaan, just nii kui ma 
hetkel oskan. Ma ei tea Jumala aega ette või kuidas ta 
täpselt midagi teeb, kuid Tema abiga ma saan ka Teda 
usaldada. 


Efeslastele 3:20. Aga Jumalale, kes meis tegutseva väe- 
ga võib korda saata palju rohkem, kui oskame paluda 
või isegi mõelda. 

Siin maailmas, inimeste keskel elades on perete- 
rapeut Virginia Satire'i järgi igal inimesel, ka lapsel, 
5 õigust. 

m Meil on õigus näha ja kuulda seda, mis on, mitte 

seda, mis peaks olema, oli või tuleb. 

m Meil on õigus öelda, mida tunneme ja mõtleme, mit- 

te seda, mida peaksime ütlema. 

m Meil on õigus tunda seda, mida tunneme, mitte aga 

seda, mida peaksime tundma. 

m Meil on õigus küsida, mida vajame ja mitte alati sel- 

leks luba oodata. 

m Meil on õigus riskida iseenda nimel ja mitte valida 
vaid seda, mis on kindel ja turvaline. 

See tähendab, et mul on õigus olla mina ise, nii nagu 
Jumal on mind loonud ja koos Jumalaga on see kõik või- 
malik. Ja rohkemgi veel, sest me oleme pärijad. 


Roomlastele 8:15. Sest te ei ole saanud orjuse vaimu, et 
peaksite jälle kartma, vaid te olete saanud lapseõiguse 
Vaimu, kelles me hüüame: , Abba! Isa!” 

Roomlastele 8:17. Kui me aga oleme lapsed, siis oleme 
ka pärijad, nii Jumala pärijad kui Kristuse kaaspärijad; 
ning kui me koos temaga kannatame, siis meid ka koos 
temaga kirgastatakse. 

Ma kisendasin, mul on õigus elule, vabadusele, rahu- 
le, rõõmule — kõigele, mis piiblis kirjas, sest ma olen 
Jumala laps. See on Jumala tõotus ning see teadmine 
ja tõde ehitab mind üles. 


Johannese 8:31-32. Siis ütles Jeesus juutidele, kes 
temasse uskusid: ,Kui te jääte minu sõnasse, siis te 
olete tõesti minu jüngrid ning tunnetate tõde, ja tõde 
vabastab teid.” 

Uue looduna ma tunnetasin tõde tugevamalt ning 
piirid hea ja kurja vahel muutusid selgemaks. Ma sain 
teha õigeid valikuid. See aitas ja aitab mind kannatuse 
ringist, ohvri identiteedist ja enesehaletsusest välja. 


Jätkub järgmises 
ajakirja numbris 


Rõõmsaid 
Nelipühil 


A viiki 8 F 


Postkaardil on oma lugu 


as käsitsi kirjutatud postkaart muutub varsti 
K == Mina usun, et postkaarte saadetakse 

ka edaspidi, hoolimata sellest, et fotograafia 
ja internet pakuvad ohtralt alternatiive vanale tradit- 
sioonile. Klassikalise postkaardi saatmine on ilus ja 
südamlik komme, mida oskavad hinnata ka tänapäeva 
inimesed. 

Postkaardi sünniajaks loetakse 1. oktoobrit 1869, 
mil Austria valitsus need seadustas. Algselt olid need 
ilma pildita, ühele poole kirjutati saaja aadress ja teise- 
le poole sõnum. 

Tsaari-Venemaal (ja seega ka Eestis) tulid postkaar- 


Sd SM 


44424554 


did käibele aastal 1872. Esimesed olid Tartu vaatega 
ja need lasksid trükkida raamatukaupmehed E. Just ja 
C. Unger. 

Enne Teist maailmasõda olid postkaardid väga popu- 
laarsed. See oli kindel suhtlusvahend. Kaardi võis saa- 
ta sõbrale näiteks enne küllasaabumist ja tervituseks 
pühadeks, samuti sünnipäevaks, leeripäevaks jne. 

Iga postkaart kannab oma lugu, ajastule omaseid 
kujundeid ja teemasid. Mina pärisin oma emalt hulga 
vanu postkaarte ja ka huvi nende vastu. Minu kogu 
vanim postkaart on aastast 1902. 

MAIRE SIMM, EMK Tallinna kogudus 


Anneli Klausoni kogust 


Vana postkaart 1915. aastast. Postkaart sisaldab nii palju infot ja mälestusi. Näitseks selle kaardi saatnud noormees sai 
Lilmasõjas surma, pruut jäi talle truuks, elas vanaks ega loonud ühtki suhet kellegagi. 


Baltic Methodist Theological Seminary 


EMK Teoloogiline Seminar 


on riiklikult akrediteeritud rakenduslik erakõrgkool 


Nõuded sisseastumisel: Valikud: 

« mõne kristliku kiriku liikmelisus; 

tahe uurida Jumala Sõna ja otsida 
Jumala tahet oma elus; 

* soov õppida ja omandada uusi tead- 
misi; 

« rõõm osaduse üle teiste kristlastega. 


» Praktilise teoloogia põhikursus. 
Õppeaeg 1 aasta (60 EAP). 

» Teoloogiline kõrgharidus. 
Õppeaeg 3 aastat (180 EAP). 

Õppetöö toimub tsükliõppe 

vormis neljal päeval kuus. 


Vastuvõtutingimused: 

* keskharidust tõendava dokumendi koopia; 

« sisseastumisavaldus; 

* pastori Soovitus; 

« essee teemal: Miks soovin õppida teoloogiat 
ja kuidas kavatsen õpitut rakendada? 
(1,5 Ik A4 formaadis). 

Avalduse ja soovituskirja blanketid on seminari 

koduleheküljel www.emkts.ee 


Avaldused palume saata kuni 15. augustini 2016 
aadressile: EMKTS, Narva mnt. 51, Tallinn 10152 
või digiallkirjastatult aadressile: 
seminarcoemkts.ee 


Lisainfot leiate veebilehelt: 
www.emkts.ee või tel. 6 688 467. 

Valik kaarte Maire Simmi postkaardikogust 


Minu kutsumuse lugu 


Minu nimi on Mary Kuronzwi ning olen pä- 
rit Zimbabwest, Aafrika lõunaosast. Eestisse 
tulin ma läbi Ülemaailmse Misjonikaaslase 
(Global Mission Fellow) programmi. 


See toob inimesi igalt poolt ja saadab igale poole. See tähendab, 
et sind võidakse võtta ükskõik millisest riigist ning saata ükskõik 
millisesse riiki. Selle programmi algatas organisatsioon Põlvkonna 
Transformatsioon (Generation Transformation). Mina poleks kunagi 
uskunud, et tulen Eestisse, kuid ühel päeval mulle lihtsalt öeldi, et 
mind saadetakse siia. 

Mugavustsoon on hea, kuid see ei pane sind kasvama. Mu mis- 
jonitöö soov sai alguse juba keskkoolis. Ma liitusin Kirjakohtade 
Ühenduse nimelise klubiga, mis oli minu jaoks väga hea, kuna 
selle teised liikmed olid vastutulelikud ning see andis mulle või- 
maluse kristlusest õppida. Samuti olin ma aktiivne oma kiriku 
noortetöös ning ühiskondliku kasuliku töö komitees. Selle kaudu 
käisime erinevates kogukondades oma abi pakkumas misjonitöö 
raames. Me külastasime haiglaid, lastekodusid ja annetasime abi- 
vajajatele. Ma nautisin seda. Mu pastor ütles kohe, et mul on po- 
tentsiaali misjonitöö jaoks, kuid alguses vastasin: ,Ei, ma tahan 
midagi paremat teha.” See oli sellepärast, et mul oli vale arusaam 
sellest, milline peaks olema misjonär. Lisaks sellele naerdi meid 
koolis, kuna olime Kirjakohtade Ühenduse liikmed. Ma üritasin 
küll sellele mitte tähelepanu pöörata, aga südames tundsin, et 
midagi oli puudu. 

Kui ma ülikooli läksin, oli seal palju kristlikke kodugruppe, ku- 
hu mu sõbrad, kellega ma seal kohtusin, soovitasid mul minna. 
Seal valiti mind Kristlaste Ühenduse juhiks. Tagasi oma keskkoo- 
li-aastatele mõeldes leidsin, et miski hea oli minu sees kasvanud 
selle aja jooksul. Iga semestri lõpus organiseerisime teavitusprog- 
ramme — me otsisime ääremaade kogukondi, kuhu me läksime 
paariks nädalaks Jumalast ning Tema armastusest rääkima. Sa- 
muti andsime neile inimestele mõningaid esmavajalikke asju ja 
julgustasime neid kirikusse minema. 


Talvine päev EMK Tallinna noortega. 

Pärast ülikooli lõpetamist töötasin ma hotel- 
lis, kuna olin õppinud äri- ja hankekorraldust. 
Seal kuulsin ka Ülemaailmse Misjonikaaslase 
programmist. See on kaheaastane programm, 
mis julgustab noori vanuses 20-30 misjoni- 
tööd tegema. Kuna mulle meeldib misjonitööd 
teha, otsustasin sellega liituda. 


Minu esimesed muljed Eestist 

Eelmisel aastal sain nõusoleku ÜMK Üle- 
maailmse Misjoniteenistuse (General Board 
of Global ministries of the United Methodist 
Church) poolt ning mulle saadeti e-kiri, kus 
oli kirjas, et mind on suunatud tööle Eestisse. 
Minu esimene reaktsioon oli: , Mida!? Kes suu- 
daks üldse sellises paigas ellu jääda?” 

Hiljem rääkisin ma mõne inimesega, kes on 
siit pärit ning nad rääkisid mulle veidi Eesti 
kliimast. Siis ma arvasin, et saaksin hakkama 
küll. Koju jõudes hakkasin rohkem mõtlema. 

Kui ma lõpuks Eestisse jõudsin, mõtlesin, et 
pole siin nii külm midagi (parajasti oli +8C). 
Paari nädala jooksul hakkas aga temperatuur 
langema ning see üllatas mind väga. Üks asi 
oli siiski, mis mulle eriliselt meeldis, see oli lu- 
mi. Muidugi on ta hirmus külm, kuid ma olen 
siiani lummatud lume ilust. 


Mis annab mulle raskustes jõudu? 
Kui ma leian enda ees takistusi, annab palve mulle 
jõudu. Varem ma muretsesin igasugu asjade pärast, 
kuid nüüd, kui ma palvetan, tunnen end rahustatuna 
ning tugevamana. Minu jaoks on palve hüüe Juma- 
la poole. See on minu Soovide ohverdamine Ju- 
mala soovidele läbi Jeesuse. Minu kindluse salm on 
2. Moosese raamatust 14:14, mis ütleb: Issand sõdib 
teie eest, aga teie vaikige! Ning minu lemmiklaul 
on üks ingliskeelne metodisti ülistuslaul ,, All to Jesus 
I Surrender” (,Kõik ma annan Jeesusele”). 
Lõpetuseks tahan ma julgustada noori misjonitöös 
kaasa lööma ning ka liituma sellesama programmiga. 
Infot leiab meie veebilehelt: www.umcmission.org. 


Mindonvõimaliktoetadaniivaimulikult, emotsionaal- 
selt, kui ka rahaliselt leheküljel www.umcmission. 
org/Give-to-Mission/Search-for-Projects, minu pro- 
jekti number on 43022126. 


Ma sündisin kristlikku pere- W 
konda, mu mõlemad vane- | 
mad olid kristlased. Mu isa 
suri, kui ma olin 3-aastane. 
Väiksena ma ei mõistnud, 
mida tähendab olla kristlane. 
Arvasin lihtsalt, et see nõuab 
iga kord kirikus käimist. Mõt- 
lesin, et kristlus on kirikus 
laulmise ja juttude kuulamise 
traditsioon. 

Kui ma kooli läksin, siis jutus- 
tasid kõik mu sõbrad oma isa- 
dest ning asjadest, mida nad 
nende heaks teinud on. Tihti 
olin kurb, kuna mul endal pol- 
nud ju ühtegi lugu jagada, 
minu isa polnud enam meie- 
ga ja ma ei teadnud temast 
kuigi palju. Tihtilugu ma mu- 
retsesin selle pärast ning päri- 
sin ema käest, millal isa meie 
juurde tagasi tuleb. 

Kuid selles peres üles kasva- 
mine muutis mu arusaama ae 
kristlusest. See algas, kui olin < 
10-aastane ning läksin ühele lastekonverentsile. Meil oli parajas- 
ti piiblitund, kui pastor ütles, et Jumal on meie kõigi isa ja meie 
oleme Jumala lapsed. Konverentsi lõpus läksin pastori juurde 
ning küsisin, et mis saab neist, kel isasid pole (muidugi mainisin 
talle ka, et minu isa oli surnud) ja mida ta mõtles selle all, et Ju- 
mal on meie kõigi isa. Ta vastas, et Jumal on meie vaimulik isa 
ja tema on see, kes meie kõigi eest hoolitseb. Ta ütles: ,,Jumal 
on ka isatute isa.” Sellest päevast peale hakkasin ma piiblit lu- 
gema ning mõistma, mida tähendab olla kristlane. Ja kuna ma 
seda nüüd mõistsin, sain ma ka seesmiselt kristlaseks. 


Metodisti kiriku liikmeks sain nii, et ma lihtsalt sündisin Ühine- 
nud Metodisti Kirikusse ning kasvasin seal käies üles. See on 
see kirik, mis on mind toitnud. 

Eelda suuri asju Jumalalt 


Tahan teiega jagada, kui julgustatud 
ma sain, õpetades hiljuti EMK noorte- 
laagris. Ma olen teinud tööd umbes 
seitse aastat Kanadas laste- ja noor- 
telaagrites ning hiljem, mitme aasta 
jooksul, osalenud ka mõnes Eesti 
laagris, nii et selles vallas on mul na- 
tuke kogemusi. Ma tahan öelda, et 
meil on imeline grupp noori ja noor- 
tetoimkond, kes on palju targemad 
ja vaimulikult palju küpsemad, kui 
me arvatavasti aru Saame. See an- 
nab mulle lootust tulevikuks! 
Nuutsaku kevadlaager oli täis teis- 
melisi, kes tulid, et kasvada usus. 
Enne piiblitunde korjati mobiiltele- 
fonid kokku, et vältida segajaid ning 
kui kellelgi ei olnud piiblit, anti see 
kasutamiseks. Noored olid innukad 
õppima Jumala sõna. Ma olen liiga 
tihti näinud, et me alahindame oma 
noori. Me arvame, et peame asjad 
tegema nende jaoks lihtsaks ja lõbu- 

saks. Aga Nuutsakul nägin ma ligi 
50 noort, kel oli nälg õppida enam 
Jumala kohta ning kasvada oma suh- 
tes temaga. Muidugi oli seal ka või- 
malusi organiseeritud mängudeks ja 
lõbuks. Kuid suurem osa ajakavast 
oli tõsine ning keskendunud nende 
suhte arendamisele Jumalaga. 

Mulle avaldas väga muljet meie 
EMK noortetoimkond — Mareta 
Nõmme, Grete Lepa, Riine Tiirik ja 
Karl Martin Ventsel. Nende elud näi- 
tasid siirast soovi kasvada Jumalale 
lähemale omal viisil ning nad koos- 
tasid laagri programmi, et aidata 
noortel Jumalale lähemale kasvada. 
Isana võin ma öelda, et olen väga õn- 
nelik, et mu lapsed osalesid laagris 
ja ma olen kindel, et nad said palju 
vaimulikku toitu. 

Selles laagris osalemine meenu- 
tas mulle kuulsa William Carey tsi- 
taati: ,Eelda suuri asju Jumalalt. 

Ürita suuri asju Jumala jaoks.” 
William Carey (1792), kaasaegse mis- 
joni isa. 

Sageli ei julge me oma koguduse 
liikmetele esitada väljakutset kasva- 
miseks või tõugata neid kasvama, 
sest kardame, et hirmutame nad ära. 
Seega üritame väikseid asju ning pa- 
kume väikeseid väljakutseid, mis 
tegelikult ei ole üldse väljakutsed 
ning siis oleme kurvad, sest tulemu- 
sed on väga väikesed. 

Meie EMK noortetoimkond eeldas 
midagi suurt Jumalalt, nad üritasid 
esitada noortele väljakutse millekski 
suuremaks ning Jumal vastas. 

Kui see vaimulik nälg ja julgus 
võib levida meie noortelt ülejäänud 
Eesti Metodisti Kirikusse, on meil 
lootus, et Jumal teeb meie kirikus 
midagi suurt! 

MARK NELSON 
EMK Tallinna kogudus 

Lastekirik Pärnus 


ärnu Agape kirikus toimub 
P lastekirik üks kord kuus, lau- 

päeviti. Alustame septemb- 
rist ja lõpetame maikuus nagu päris 
koolis. Meil on väga hea meel, et 
meie õpetajate tiimiga liitus sel aas- 
tal kaks uut õpetajat — Ardi ja Aili. 
Samuti oleme tänulikud kõigile õpe- 
tajatele ja abilistele, kes on juba 
aastaid lasteürituste korraldamisel 
kaasas olnud. 

Viisime oma lastekiriku päevaka- 
vasse sisse ka mõned uuendused. 
Pastor Ardi alustas päeva altari juu- 
res, kus seletas lastele, mis altari 
juurde kuulub ning mis tähendus 
nendel asjadel on. Ardi jutustas ka 
lastele piiblilugusid alates Vanast 
Testamendist ja lõpetades Apostlite 
tegude raamatuga. Teine muutus 


LASTETÖÖST MEIL JA MUJAL 


oli see, et hakkasime lastekiriku 
alguses koos lastega lugema ette 
piibli kirjakohti — suuremad lugesid 
ise, väiksemaid aitasid õpetajad. 
Meie eesmärk oli näidata lastele, 
mida ja miks tehakse jumalateenis- 
tusel. Meie päevakavasse mahtus 
veel laulmine, kuldsalmi õppimine, 
meisterdamine ja mängimine. Lau- 
lusõnad kiletasime järjehoidja kuju- 
liselt ja laps sai selle endale koju 
kaasa. Õpetaja Aili oli abiks huvita- 
vate meisterdamiste väljamõtlemi- 
sel ja nende teostamisel koos laste- 
ga. Meie koguduse lastele meeldib 
väga õppida kuldsalme. 

Viimases, maikuu lastekirikus 
tuletasime meelde kõik aasta jook- 
sul õpitud kuldsalmid ja tegime 
viktoriini. Kolmandaks uuenduseks 
oli palvering, millega lõpetasime 
iga lastekiriku kokkusaamise ja kus 
laps sai teha oma tänupalve. Meie 


eesmärgiks oli julgustada ja õpeta- 
da lapsi palvetama ka kõva häälega 
ning teiste kuuldes. Enne kojumine- 
kut said lapsed (ja lastega kaasas 
olnud täiskasvanud) väikese lõuna- 
söögi. Laua ääres õppisime selgeks 
ka paar söögipalve laulu. 

Kui lastel algas nüüd koolivahe- 
aeg, siis õpetajaid ootavad ees juba 
ettevalmistused juulikuus toimu- 
vaks laste suvekooliks. See neli päe- 
va kestev tore ja lõbus kool on läbi 
aastate olnud oodatud sündmus nii 
meie oma koguduse lastele kui ka 
lastele Pärnu teistest kogudustest. 
Ja alati on oodatud ka kõik need 
lapsed, kes veel pühapäevakoolis/ 
lastekirikus ei käi, aga tahavad Jee- 
susttundmaõppida. Palume eestpal- 
vet, et ka selle aasta laste suvekool 
võiks olla õnnistatud ja hoitud. 

ANU HOBUSTKOPPEL 
EMK Pärnu Agape kogudus 


eeeeeeeee 00886 0 8 8 8 8 8 6 8 8 8 6 8 8 8 8 6 6 6 ee 0 8 8 8 6 8 8 8 8 8 6 8 8 6 8 8 8 6 6 veenas. 0 8 8 6 8 8 8 6 8 8 8 6 8 6 8 6 6 


Tallinna koguduse pühapäeva- 
kooli töödest-tegemistest 


allinna koguduse pühapäevakool 
| lõpetas 29. mail oma hooaja mänguli- 
selt ja pidulikult. 

Esmalt oli kõigile lastele ühistund — lap- 
sed vaatasid õpetlikku videolugu, kuulasid 
vaimulikku sõnumit, lapsi õnnistas ja palve- 
tas nende pärast pastor Joel. 

Lapsed said nimelised tunnistused, 
maiustada hea ja paremaga ning üheskoos 
süüa maitsvat torti. Samal õhtul olid lapsed 
koos peredega kutsutud õpetaja Pille koju 
Harkujärvele. Ilm oli väga ilus ning õpetaja 
Pille kodus oli kõigil hea osaduses olla. 

Ja kui nüüd korraks seljataha vaadata, 
meenub, et pühapäevakooli õppeaasta oli 
mitmekülgne, õnnistatud ja tore. Meil on 
väga kohusetundlikud ja sõbralikud õpeta- 
jad ning õppimisest vaimustatud lapsed. Pal- 
ju vahvaid ettevõtmisi jäävad meenutama 
selleaastast pühapäevakooli hooaega. Oli 
mitmeid toredaid koosolemisi kõigi püha- 
päevakooli lastega — hooaja alguse üritus, 
laste jõuluteenistus- ja pidu, sõbrapäeva ja 
emadepäeva tähistamine. Lapsed said ka 
omavahel tuttavamaks. Kindlel on see, et 
lapsed said rohkem teadmisi usust, piiblist, 
Jeesusest ja taevasest Isast. 

Rõõm on tõdeda, et nii laste kui perede 
huvi on pühapäevakoolis õppimise vastu 
aktiivne. Hea näide on see, et vaevalt sai see 


hooaeg lõppeda kui juba küsiti, et kas saaksime lapse registreerida 
sügisest pühapäevakooli. Selline positiivne tagasiside teeb suurt rõõ- 
mu ja annab indu kõigile, kes seotud laste ja pühapäevakoolitööga. 


SIRJELI TOMBAK 
EMK Tallinna koguduse pühapäevakoolitöö koordinaator 

Pühapäevakool Reekülas 


aas on möödunud pühapäe- 
| vakooli õppeaasta Reeküla 
kirikus. Traditsiooniks onsaa- 
nud, et õppeaasta lõpeb maikuu tei- 
sel pühapäeval — emadepäeval. Püha- 
päevasel jumalateenistusel esinesid 
lapsed ja noored etteastega, mis oli 
pühendatud emadele. Kõik jumala- 
teenistusel osalenud emad said kingi- 
tuseks laste poolt tehtud pusled. 
Pärast esinemist läksime laste- 
ga pühapäevakooli ruumidesse, et 


Killukesi Tapa koguduse 


öödunud pühapäevakoo- 
li õppeaastal käsitlesime 
tundides erinevaid teema- 


sid. Lapsed kuulsid valguses käimi- 
sest, aja kasutamisest, Jeesuse lap- 
sepõlvest ning seejuures sellest, kui 
tähtis on lugeda piiblit. Rääkisime 
sellest, et Jumal on parem kui näi- 
teks mobiiltelefon — Tema aku ei saa 
kunagi tühjaks, Ta ei kao ära ning 
Ta ei lähe iialgi rikki, igaüks saab 
alati palve kaudu tuua oma soovid 
Jumala trooni ette. Saime teada, et 
hoolimata meie tunnetest ning vahel 
ettetulevatest arusaamatustest või ise- 
gi tülidest, vajame võimet üksteisele 
andestada. Pauluse kirjade käsitle- 
mise kaudu saime rohkem aimu 
algkristlaste tegemistest. 

Samuti oli lastel võimalus teha ka 
midagi praktiliselt kasulikku - jõulu- 
de ajal õppisime jõululaule ning laul- 
sime neid vanematele õdedele, kes 
ise kodust välja enam ei saa, samuti 
viisime neile pisikesed kingitused. 


võtta kokku möödunud õppeaasta, 
mille järel suundusime kirikuhoovi, 
kus Merlin tegi lastele õuemänge, 
mis lastele alati meeldivad. 

Jumalateenistuse lõppedes sõime 
üheskoos imemaitsvat sefiiritorti ja 
tegime plaane suveks. 

Nagu õppeaasta algus, on ka lõpe- 
tamine alati see, mida lapsed oota- 
vad. On rohkem pidulikkust, ülla- 
tusi, autasusid ja teadmine, et olen 
saanud uusi sõpru ning uusi tead- 


misi piiblist ja Jumalast. Sellel õp- 
peaastal on meie tundide läbivaks 
teemaks -olnud palve, eriti oleme 
rääkinud meieisapalvest, seega on 
hea meel tõdeda, et lapsed on saa- 
nud ka kogeda palvevastuseid. 
Kokkuvõttes võime olla tänuli- 
kud Jumalale, et meie väikeses ko- 
guduses on nii imearmsad lapsed, 
kes on olnud meile eeskujuks oma 
siiruse, armastuse, ustavuse ja hea- 
tahtlikkuse poolest. 
Tervitades REELIKA MURD 
EMK Reeküla kogudus 


pühapäevakooli tegemistest 


Sõbrapäeval jälle pakkusime lin- 
natänavatel rahvale sooja piparmün- 
diteed ning isevalmistatud kohupii- 
makooki, mille iga tükikese sisse oli 
pandud tikuke roosa südamekujulise 
kirjaga ,Jumal armastab sind!” (vt 
pilti). Kuna meie linnas elab ka palju 
venelasi, siis tegime neid südamekesi 
nii eesti kui ka vene keeles. Loomu- 
likult olid inimesed meeldivalt ülla- 
tunud ning ka meie ise saime rõõm- 
saks, kuna ,hing, kes jagab õnnis- 
tust, kosub, ja kes kastab teisi, seda 
ennastki kastetakse.” (Õp. 11:25) 

Rõõm on ka sellest, et oleme 
saanud teha koostööd Tapa Elava 
Usu Kogudusega. Jõuluajal toimus 
perekohvik, kuhu tuli kutse peale 
kokku ligi 80 last, kellele saime jaga- 
da rõõmusõnunmit Jeesusest, samuti 
tähistasime koos ka ülestõusmispü- 
hi ning emadepäeva. 

Suvel aga on meil plaanis ühine 
lastelaager ning juba mitmendat aas- 
tat järjest saab toimuma koostöös 


tšehhi noortega nädala pikkune üri- 
tus, mis koosneb tänavatel inimeste- 
ga vestlemisest ning palvetamisest 
ja õhtustest telgikoosolekutest laste- 
le ja noortele. 

Nagu näha, siis tegevusi meil jät- 
kub ning oleme tänulikud kõikidele 
eestpalvetajatele! Õnnistatud saabu- 
vat suveaega kõigile! 

ÜLLE VOOGLAID 
EMK Tapa kogudus 


Rõõmuralli tõi taas kord kokku EMK erinevate 
koguduste pühapäevakoolide lapsed 


Seekordne üritustoimus 6.06 Võrus ja kandis nime 
PIIBLI KANGELASED. 


Piiblitunde viis läbi Eesti Lastemisjoni piiblibuss. Maas- 
tikumängu punktides said kõik lapsed koos piiblikange- 
lastega ülesandeid lahendada. 


Ekskursioon Kreutzwaldi muuseumisse tutvustas meile 
nii kirjaniku elu kui ka meie rahvuseepose kangelast 
Kalevipoega. 

Lõpuks saime kõik ühiselt Jumalat teenida ja võitud 
ning õnnistatud Ele Paju poolt nii suveks kui ka järgne- 
vaks pühapäevakooliaastaks. 


Aitäh piiblibussirahvale, lastetoimkonna liikmetele 
Külli Kuusemaale ja Veronika Lepikule, Ele Pajule ning 
kõikidele tublidele pühapäevakooliõpetajatele, kes üle 
Eesti lapsed kohale tõid! 

NÕUANDENURK 


INTERNETISÕLTUVUS 


Lääne-Euroopa neuroloogid peavad 
noortele inimestele sageli panema 

diagnoosiks: Attention Deficit Trait 
(tähelepanu puudulikkuse seisund). 


Üleliigsete andmetega ülekoormatud aju kaotab võime 
prioriteete seada ning probleemide põhjusi avastada. 
Antud diagnoosi võiks maakeeles nimetada ka men- 
taalseks rasvumiseks või virtuaalseks sõltuvuseks ehk 
internetisõltuvuseks. 


Mis on internetisõltuvus? Pealtnäha süütu sõltuvus 
kujuneb välja tunduvalt kiiremini kui sõltuvus mõnu- 
ainetest (tubakas, alkohol, narkootikumid). Sõltlane 
veedab oma päevi, sageli ka öid, arvutis, kus suheldak- 
se, surfatakse või mängitakse arvutimänge. Kõige tihe- 
damalt ollakse sõltuvuses: pornograafiast, hasartmän- 
gudest, meelelahutusmängudest, uudistest ja faktidest. 
Kõige ohtlikumate sõltuvust tekitavate keskkondade 
hulka kuuluvad näiteks MUD-id (Multi User Dungeon), 
jututoad. MUD-ide puhul peetakse kõige sõltuvust teki- 
tavamaks otsest konkurentsi teiste inimestega, jututu- 
bade puhul on selleks sarnasus tõeliste inimsuhetega. 
Arvutisõltlased jäävad mitmeteks päevadeks internetti, 
et leida sealt uusi tutvusi, unustades seejuures oma 
päriselu ja sõbrad väljaspool virtuaalreaalsust. 

Arvutisõltlase võib ära tunda nii psühholoogiliste 
kui füüsiliste sümptomite järgi. Sõltlase elu kese asub 


arvutis, kontakt reaalse maailma ja inimestega katkeb 
järk-järgult. Kui nad peavad olema nutiseadmetest 
eemal, on nad kergesti ärrituvad või depressiivsed. Töö 
ja kooliasjad jäävad unarusse ja hakatakse valetama. 
Tekivad probleemid. Füüsiliselt silmatorkavamaks on 
enese unarusse jätmine — hügieen, välimus ja riided 
muutuvad ebaolulisteks. Inimest hakkavad vaevama 
tuimus näpuotstes, silmade kuivus, peavalud, unehäi- 
red ja seljavalud. Toitumishäirete tõttu tekib kas rasvu- 
mine või alakaalulisus. 


Kuidas pääseda sõltuvusest? 

1) Pane prioriteedid paika, paastu 10 päeva internetist. 
10 päevaga pidi kujunema harjumus. Kui see pole 
võimalik, kuna koolitöö või töö on virtuaalmaailma- 
ga seotud, sea endale reegel, et käid vaid keskkonda- 
des, kus vaja ja teed ainult esmatähtsat. 

2) Veeda arvutist eemaloleku aeg oma pere ja sõpra- 
dega. 

3) Tee igal päeval midagi uut, mida sa varem teinud 
pole. 

4) Leia inimesi, kes on sama sõltuvusega hädas ja teh- 
ke kontrollsüsteem. Küsige üksteiselt igapäevaselt, 
kui kaua sa arvutis aega veetsid. Arutlege, mis olid 
libastumise põhjused. 

5) Palvetage, et võiksite nautida Jumalat ja tema imepä- 


rast maailma. 
EGLE HOLLMAN 
courses.cs.ut.ee alusel 


Ara lase kurbust südamesse 


len juba rohkem kui kolm aastat 
mänginud korvpalli ja see on 
tulnud mulle kasuks. Väga palju oma 
vabast ajast veedame koos venna ja 
isaga korvpalli mängides või videode 
kaudu õppides. Samuti käime suurte 
mänge vaatamas koos perega. Hiljuti 
avanes mul super võimalus minna 
teise klubi koosseisus neljaks päevaks 
Brüsselisse võistlema. Alguses oli kõik 
põnev. Kohale jõudes oli juba kuulda, 
et teised sõbrad ropendavad ja pole 
kõige puhtama südamega. See tegi 
mind nii kurvaks, et hoidsin omaette 
tuppa. Tundsin kurbust, sest mulle ei 
meeldi ropendamine ja vandumine. 
Eriti raske oli veel see, et mul ei 
olnud telefonis kristlikku muusikat ja 
hostelis ei olnud ka internetti. Esimese 
Öö pidasin vastu. 
Järgmisel päeval helistas ema 
ja ma jagasin temaga oma muret. 

Ema luges mulle kirjakoha 1Ts 5:16- 
18 ,Rõõmustage alati, palvetage 
lakkamatult, tänage kõige eest — sest 
see on, mida Jumal teilt tahab Jeesuses 
Kristuses!“. 

Ma kuulasin ta ära, kuid ei suutnud 
leida ühtegi põhjust, mille eest 
Jumalale tänulik olla. Siis ema aitas 
mul näha selle kirjakoha olemust ning 
leida põhjusi, millest Jumalat tänada. 
Kõige lõpuks palus ema mul korrata 
kirjakohta lause haaval. See kirjakoht 
kõnetas mind ja ma ei teinud enam 
välja mind ümbritsevatest sõnadest. 
Hakkasin sõpradega rohkem koos 
olema. Enne finaalmängu helistasin ka 
pereliikmetele ja rääkisin uudist. Enne 
sedamängupalvetasinkaise. Metulime 
Brüsselist tagasi hõbemedaliga. Kõige 
rohkem õppisin selle reisi jooksul, et ei 


tohi lasta kurbust südamesse. 
DANIEL PAJU 


NUPUTA 


NUPUTA: 
i 1. Loe läbi Taanieli 5. peatükk. Sõnarägastikku on pei- 
Tere tulemast ; detud erinevad sõnad sellest peatükist. Leia: Belsassar, 
t ESEMINAR perelaagrisse! p Jumal, Juuda, Kaldea, Taaniel, purpur, kuldkee, 
i Paabel, ufrasiin, naised, tekeel, menee, sõrmed. Kui 
Perekond on rahva. : oled loetletud sõnad leidnud ja maha tõmmanud, siis 
püsimise ja kasvamise = saad lause, mille Peetrus ütles Jeesusele. 


ning ühiskonna alus. 
See põhimõte on sätes- 


SeREBGEBSGE 
Põhiseaduses 


Kui perekond on nõrk ja lõhutud, ei saa ka 
ühiskond olla tugev. Kui abielu ja perekond on 
tugev ja õnnelik on ka ühiskond tugev, elujõuline, 
jätkusuutlik. 

Õnnelik ja õnnestunud abielu on kõige väärtus- 
likum inimsuhe, mille hea mõju ulatub laste ja 
lastelasteni ning nende abieludeni. 

Kristlikus abielukäsituses sisalduvad väärtushin- 
nangud ja usk on selleks aluseks, millele rajatakse 
tahe raskusi ja vastuolusid ületades jätkata 
kooselu kord valitud abikaasaga. Perelaager on 
üks võimalus oma abielusuhte tugevdamiseks. 


“Ja nad elasid 
õnnelikult 
kuni elu lõpuni.” 


XXV EESTI KRISTLIK TA 
PERELAAGER - Kirjuta vastus 


19.- 23.07.2016 | seEssf 55 e-ssss 


Perelaagri toimumiskohaks on EMK laager 
“Gideon” Aa rannas. Kogunemine 19.juulil alates 
kella 17.00-st. 

Laagrist osavõtt (majutus, söök, loengute > E M 
materjalid) maksab: < 2. UHENDA PUNKTID JA VÄRVI 
2 liikmeline perekond 115.- €, K 
(pensionäridest 2-liikmeline pere 90.-€ ) 

laps vanuses 5-12 aastat 40.-€, 

kuni B-aastased lapsed elavad laagris 

tasuta. Tasuda saab kohapeal, laagrisse tulles. 


Andke oma osavõtusoovist teada hiljemalt 
10.-ks juuliks! 


LAAGRISSE TULLES VÕTA KAASA: 
Voodilinad ja padjapüürid (tekid ja padjad kohapeal 
olemas), ujumisriided, sportlik riietus. 


Täiendav info ja osavõtust teatamine: 
Matti ja Velli Hollman, 

mattihohot.ee 

Pärnamäe tee 19A, 11914 Tallinn 

Tel. 51-913234, 6237381 


Levitage seda infot ka oma sõpradele ja lähe- 
dastele, koguduses ja kogukonnas! : 40 092 

EMK XII Suvekonverents 


KNAMEKTEMKEEL E LISTE DVTLLE TE LN Kole [Ko [ 1375) 
ile Ee Tuatele E ME NUSe7e Kolu E Mallale [1° EME NUtele [VI Keliite 


11217: EMEMSe1: Kolu E Kuile1 EHTE TTe E alale Kolus: 


ligimest kui iseennast!» (Luuka 10:27) 


4.-7. august 2016 
EMK laagris Giideon 


Ä 


Sõnaga teenivad: Stanislav Ossipov, Douglas Childress, Külli Tõniste, 
Hindrek Taavet Taimla, Stanislav Sirel, David Winstanley, Taavi Hollman 
Suvekonverentsi programm on eesti, vene ja inglise keeles 
Eriprogramm toimub lastele ja noortele 

Võimalus saada osa Aldersgate'i palveteenistusest 


Lisainfo: 

www.metodistikirik.ee, 

Facebook: EMK XII Suvekoneverents, Soodushind Täishind 
56601464 (Marjana), 58035736 (Irina) KUID isi 


Laps — kuni 7 aastane laps (seitse kaasa arvatud) tasuta 
Registreerimine ja hinnad 


Vabatahtlik 5, päev 5, päev 
Registreerimiseks palume täita online 
I , , A Noor alla 18 a 35, 45, 
regivormi aadressil www.metodistikirik.ee 
Registreerimine on toimunud, kui 18 a ja vanemad 50, 60 , 
olete täitnud online regivormi ja maksnud Pensionär /invaliidsus 35, 45, 
osavõtumaksu Eesti Metodisti Kiriku Päätorjaöre-sööduistus 50. 60. 


a/a-le EE641010052004731009. 
Tasudes palume märkida nimi(ed), 
kes konverentsile tulevad ning vanused. 


Suurpere soodus - üks või kaks vanemat ja kolm 
või enam last (8-17 a) -30% 


Telk / telk ja ei soovi süüa 30 ,/5, 40/10, 
Soodusaeg regimiseks: kuni 1.07.2016, 
E aja 1 APA Sponsor - oma tasu + 5/10 , Võimalus toetada õde-venda 
tavahinnaga regimine: 2.07.-25.07.2016. Kristuses, kel jääb osamaksust puudu 5 , või 10 ,. 


Peale 25.07.2016 saab registreerida 
ainult kokkuleppel! 

